07 июн 2020, Тошкент вақти: 08:38\nЎзбекистон ҳукуматининг янги қарори билан яна минглаб одам ишсиз қоладиган бўлди.\nЎзбекистон ҳукуматининг махсус қарори билан мамлакатдаги хусусий автомактабларнинг барчаси ëпиладиган бўлди.\nМазкур янгилик муносабати билан Озодлик суҳбатлашган Тошкентдаги автомактаб хўжайинларидан бири¸ мазкур қарор муносабати билан 5 январ куни Тошкентдаги автомактаб эгаларининг фавқулодда йиғини ўтказилгани ва унда “Кичик бизнес ва хусусий тадбиркорлик” йили деб эълон қилинган 2011 йилда хусусий автомактабларни ëпишнинг тўғри иш бўлмаслиги таъкидланганини билдирди. Мазкур манбага кўра¸ йиғин иштирокчилари Ўзбекистон Тадбиркорлар уюшмасига бу қарор ижросини тўхтатишни сўраб¸ мактуб йўллашган.\nБу қарор ҳақида РИА Новости ахборот агентлигига хабар берган ҳукумат манбасининг айтишича¸ ҳозирда биргина пойтахт Тошкентнинг ўзида 100 дан ошиқ автомактаб фаолият юрғизиб келмоқда ва мазкур қарор минглаб одамнинг ишсиз қолишига сабаб бўлади.\nТошкентдаги хусусий автомактаблардан бирининг хўжайини Озодлик билан суҳбат давомида бундай янгиликнинг ўзи учун ниҳоятда кўнгилсиз эканини айтади.\n- Очиғини айтсам¸ бу хабарни сиздан аввал ҳам бир танишимдан эшитдим ва ҳозирча унинг тафсилотларини кўп ҳам ўргана олмадим. Шу боис¸ бу ҳақда нима дейишниям билмайман. Агар ҳукумат қарори амалга ошса¸ менинг мактабимда ишлаëтганларнинг барчаси ишсиз қолади. Биргина менинг мактабимда 12 одам меҳнат қилади. Энди Тошкент¸ ëки Ўзбекистон бўйича ишсиз қоладиганлар сонини ўзингиз ҳисоблаб кўринг¸ дейди Тошкентдаги хусусий автомактаблардан бири эгаси.\nРИА Новости хабарида айтилишича¸ ҳукумат қарори билан Ўзбекистон фуқароларини автомобилни бошқариш ва йўл ҳаракати қоидаларига ўргатиш билан бундан сўнг фақат Мудофаа вазирлиги қошидаги “Ватанпарвар” ташкилоти шуғулланади.\nАйни пайтда¸ кузатувчиларга кўра¸ ҳукуматнинг янги қарори фуқароларнинг ҳайдовчилик гувоҳномаси олиш жараëнини ҳам анча мураккаблаштиради. Зотан¸ уларга кўра¸ “Ватанпарвар” ташкилотида гувоҳнома олиш иштиëқидаги барча ўзбекистонликларни ўқитиш учун етарли имкон йўқ.\n- Олдин 15тача автошкола бўларди. Уларнинг обëми жуда катта эди. Шуни ҳисоблашган бўлса керак. Бизлар ҳам ҳайронмиз. Ҳозир бизнинг калламиз ҳеч нарсага ишлаëтгани йўқ.\n2Ватанпарвар"нинг обëми шунча одамга етармикан¸ ким билади. Етмаса керак. Олдинги пайтга ўхшаб қолади. Олдинги пайтда ҳам очеред пойлашарди. Одамлар ўқиш учун икки-уч ойлаб очеред пойлашарди. Агар шахсий автошколалар бекилса, шунақа ҳолат келадида яна. Уч ой ўқийди, уч ой очеред пойлайди. Шунақа пайт келадида энди. Одам жуда ҳам кўпайиб кетади битта автошколага. Бизни олдиндан огоҳлантиришмади ҳам, документ ҳам кўрсатишмади.\nОзодлик суҳбатлашган хусусий автомактаб хўжайини¸ ҳукумат қарорига хусусий мактабларда ўқитишнинг сифатли йўлга қўйилмагани боис “йўлларда авариялар кўпайиб кетаяпти. Ëмон ўқитаяпсизлар” деган маънода эътирозлар баҳона бўлган бўлиши мумкинлигини тахмин қилади.\n- У нарса ҳар доим бўлиб келганку. ГАИда мажлислар ўтказилади, шу ҳақда гаплашилади. Қайси мактабдан битирувчилар қанча авария қилгани айтилади. Мактабларга нисбатан чоралар кўриларди. Шу пайтгача шу иш қилинарди. Лекин фақат частний автошколадагилар авария қилмайди. "Ватанпарвар"ники ҳам авария қилади, частний автошколаники ҳам авария қилади. Ҳаммаси кўриб чиқиларди. Лекин шахсий автошколаларга деб бизларга кўп бўлмас эди. Бутун автошколага обший танбеҳ берилар эди. Ўқув қуролларичи "Ватанпарвар"никидан қолишмайди. Уларникидан зўрлари ҳам бор, бундайроқлари ҳам бор, лекин талаб бир хил¸ дейди Озодлик суҳбатлашган хусусий автомактаб хўжайини.\nОзодлик манбалари¸ хусусий автомактабларни ëпиш амалиëти бошланганига қарамай¸ ҳукумат раҳбарлари¸ хусусан президентнинг бу "англашилмовчилик"ка тезда барҳам беришига умид қилмоқдалар.


Олам ҳозирги кундаахлоқсизлик, разолат ва жиноятнинг кенг тарқалганидан аянчли аҳволда қолди. Бунинг сабаби инсон Аллоҳни эсдан чиқариши, унинг улуғлигини унутишидир. Аллоҳдан қўрқишлик доимо руҳий ҳаётнинг асосларидан бўлиб келган. Чунки бу нарса доимо инсонни яхшилик чўққиларига олиб чиққан. Шунинг учун ҳам барча динлар мана шу фикрни кишилар қалбига жо қилиш учун келган бўлиб, уларга Аллоҳнинг ғазаби бу дунёю у дунё азобига гирифтор қилишини баён этган. Гарчи инсон Аллоҳдан қўрқмас экан, у ҳеч қандай ёмонликдан қайтмайди, ҳавойи-нафси нимани хоҳласа шуни қилади, бу йўлда ўзидан бош-қаларга қандай жабрлар етиши ҳақида қайғурмайди. Инсонни ўзидан бошқага ёмонлик қилишдан қайтариш учун тузилган ҳеч қандай қонунлар ҳозиргача фойда бергани йўқ.\nИслом эса ёмонлик қилганларга муносиб азоб-уқубатларни қонунлаштириш билан бирга доимо Аллоҳдан қўрқиб туриш, унинг азобидан хавфда бўлишни кишиларга эслатиб келган. Шундай бўлгандагина кишилар Аллоҳга итоат қиладилар ва унинг розилигига муяссар қилувчи тўғри йўлдан борадилар. Қуръон оятлари бунинг гувоҳидир:\nАллоҳдан қўрқиш инсонни одоб доирасида шижоатли қилади. Бу эса энг яхши инсоний сифатларидандир. Чунки бундай киши ўз фикрини ўзи тўғри деб тушунган нарсани очиқ-ойдин айтади, одамларнинг гап-сўзидан, ҳукмдорларнинг ғазабидан қўрқмайди. Нотўғри деб билган ишига асло қўл урмайди, агар одамларга ёқмаса ҳам. Қуръон сураларида мусулмонларни шундай бўлишга чақирилган:\n1. «Агар ҳақиқий мўмин бўлсаларингиз, улардан (одамлардан) эмас, мендан қўрқинглар» ( «Оли Имрон» сураси, 175-оят).\n2. «Бас, агар мўмин бўлсангиз, улардан қўрқманглар, мендан қўрқинглар» («Тавба» сураси, 13-оят).\n3. «Аллоҳнинг йўлида жиҳод қиларлар ва маломатчининг маломатидан қўрқмаслар» («Моида» сураси, 54-оят).\nИслом тарихи йўлида жон фидо қилган қаҳрамонлар ҳақида маълумотлар жуда кўп. Улар ҳар қандай азоб-уқубатларга ҳам бардош берганлар. Қуръон Аллоҳдан қўрқишни доимо умидворлик билан ёнма-ён қўйган. Чунки Аллоҳ тавбасини қабул қилишидан ноумид бўлган киши хатарли бир қувватга айланиб қолади, ундан ҳеч яхшлик кутиб бўлмайди. Чунки Аллоҳ билан банданинг орасидаги алоқаннг узулиши, барча фасодларнинг бошидир. Кишининг ўз парвардигоридан қўрқишнинг чегараси бўлиб, у ноумидликка етиб бормаслиги керак. Фақат қўрқитиш асосида қилинган тарбия, Ислом назарида нотўғри тарбия ҳисобланади. Чунки бундай тарбия қалблардаги нурни сўндиради ва яхшилик аломатларини беркитади. Ҳар бир кишида яхши иш қилишга хоҳиш бўлиб, бу хоҳишни яхши мукофот ва Аллоҳнинг фазли карамига эришиш ваъдаси билан руҳлантириб туриш лозим. Бу ҳақда Қуръон ояти шундай дейди:\n«Ва ислоҳ қилингандан кейин ер юзида фасод қилманг ва Ундан қўрқиб тамаъ ила дуо қилинг. Албатта, Аллоҳнинг раҳмати яхшилик қилувчиларга яқиндир» («Аъроф» сураси, 56-оят).\nАллоҳ ҳақиқий мўминларни сифатлаб, шундай дейди:\n«Уларнинг ёнбошлари ётар жойдан йироқ бўлур. Улар Роббиларига қўрқув ва умидворлик ила дуо қилурлар» («Сажда» сураси, 16-оят).\nБаъзи пайғамбарларни сифатлаб, Аллоҳ шундай дейди: «Албатта, улар яхшиликларга шошилишар эди ва Бизга рағбат ила ва қўрқиб дуо қилишар эди» («Анбиё» сураси, 90-оят).


Ўзбекистон – Ҳиндистон: ҳамкорликни ривожлантиришнинг янги имкониятлари\nАввал хабар қилинганидек, Ўзбекистон Республикаси Президенти Ислом Каримовнинг таклифига биноан Ҳиндистон Республикаси Бош вазири Нарендра Моди 6 июль куни расмий ташриф билан мамлакатимизга келди.\nЎзбекистон ва Ҳиндистон ўртасидаги муносабатлар юксак даражага кўтарилгани ва ўзаро ҳамкорлик халқларимизнинг кўп асрлик дўстона алоқаларига асосланиши билан ажралиб туради.\nЎзбекистонда Ҳиндистонни бой тарих ва ўзига хос маданиятга эга мамлакат сифатида азалдан яхши билади. Халқимизни ушбу мамлакат билан қадимий маданий ва савдо-иқтисодий алоқалар, энг муҳими, самимий дўстлик ришталари боғлаб туради.\nЎзбек ва ҳинд халқлари ҳамкорлигининг тарихи, адабиёти, мусиқаси, тасвирий санъати ва меъморчилиги, уларнинг бир-бирини бойитиши кўп жиҳатдан буюк аждодимиз Заҳириддин Муҳаммад Бобур номи билан боғлиқдир.\nҲиндистон Республикаси Бош вазири расмий ташрифининг асосий тадбирлари Кўксаройда бўлиб ўтди.\nОлий мартабали меҳмонни расмий кутиб олиш маросимидан сўнг Ислом Каримов ва Нарендра Моди тор доирада музокара ўтказди.\n– Сизнинг Ўзбекистонга ушбу дастлабки расмий ташрифингизни мамлакатларимиз ижтимоий-сиёсий ҳаётидаги муҳим воқеа, Ўзбекистон билан Ҳиндистон ўртасида азалдан қарор топган дўстона муносабатларни ривожлантириш ва мустаҳкамлашда янги босқич, деб биламиз, – деди Ислом Каримов.\nНарендра Моди Ўзбекистон Ҳиндистоннинг Марказий Осиёдаги энг ишончли ва муҳим шерикларидан бири ва мазкур ташриф ўзаро муносабатларни янада фаоллаштириш ва янги босқичга кўтариш учун яхши имконият эканини таъкидлади.\nТомонлар дунёда вазият шиддат билан ўзгариб бораётгани, қарама-қаршиликлар, кескинлик, глобал ва минтақавий геосиёсий рақобат авж олаётгани, терроризм, экстремизм ва радикализм хавфи тобора кенг тарқалаётганини ва ушбу таҳдидлар Марказий Осиё минтақасига бевосита ёки билвосита таъсир ўтказаётгани инобатга олинадиган бўлса, бугунги музокараларнинг долзарблиги янада муҳим аҳамиятга эга эканини қайд этдилар.\nЎзбекистон билан Ҳиндистон ўртасидаги муносабатларнинг бугунги ҳолати ва истиқболларини атрофлича таҳлил қилиш энг долзарб масалалардан бири бўлиб, Ислом Каримов ва Нарендра Моди музокараларни айнан шу масалаларни муҳокама этишдан бошлади. Ўзбекистон – Ҳиндистон муносабатларини фойдаланилмаган имкониятларни амалга ошириш, сиёсий, иқтисодий, инвестициявий ва маданий-гуманитар соҳаларда ўзаро ҳамкорликни янада кенгайтириш орқали янги босқичга кўтаришга доир фикр алмашилди.\nИкки мамлакатни бирдай ташвишга солаётган минтақавий ва халқаро долзарб муаммолар ҳам батафсил муҳокама этилди. Хусусан, Афғонистондаги вазият юзасидан фикр алмашиниб, бу муаммони ҳарбий йўл билан ҳал этиб бўлмаслиги ҳақида якдил фикр билдирилди. Бу борада Афғонистонга иқтисодий ёрдам кўрсатиш, ижтимоий, инфратузилмавий ва гуманитар лойиҳаларни амалга ошириш, аҳоли бандлиги муаммоси, қашшоқлик ва ҳуқуқсизликка қарши курашиш бўйича долзарб вазифаларни ҳал этишга катта эътибор қаратиш, Афғонистон халқининг кўп асрлик анъана, урф-одат ва қадриятларини ҳурмат қилиш зарурлиги қайд этилди.\nУшбу жафокаш мамлакатда тинчлик ва осойишталик ўрнатиш минтақамиз халқларининг манфаатларига мос келиши, кўплаб умумминтақавий мақсад ва вазифаларга эришишнинг муҳим омилларидан экани таъкидланди.\nИқтисодий нуқтаи назардан Афғонистонда тинчлик ва барқарорлик ўрнатиш нафақат минтақавий ҳамкорликни кенгайтиради ва мустаҳкамлайди, айни чоғда Ҳиндистон ва Марказий Осиё бозорлари ўртасидаги масофани қисқартирадиган иқтисодий фойдали йўналишларни очиб бериш ва ривожлантиришга хизмат қилади.\nМуҳим минтақавий ва глобал масалаларни ҳал этишда ёндашувларнинг бир-бирига мос келиши ва ўхшашлиги томонларнинг халқаро ташкилотлар доирасида ўзаро ҳамкорлигининг ишончли асоси экани қайд этилди.\nМамлакатларимиз БМТ Бош ассамблеяси саммитларида бир-бирининг ташаббусларини, БМТнинг турли органларига номзодларини қўллаб-қувватлаб, бошқа халқаро ва минтақавий тузилмаларда ўзаро фаол ҳамкорлик қилиб келмоқда.\nИкки мамлакат ўртасида парламентлараро алоқалар ҳам йўлга қўйилган. Ташқи сиёсат маҳкамалари ўртасидаги ўзаро ҳамкорлик доирасида мунтазам сиёсий маслаҳатлашувлар ўтказиб келинмоқда.\nЎзбекистон билан Ҳиндистон ўртасидаги муносабатларнинг мустаҳкам ҳуқуқий асоси, аввало, 2011 йилнинг май ойида имзоланган Стратегик шериклик тўғрисидаги қўшма баёнот кенг кўламли йўналишлар, жумладан, ҳар икки томон учун манфаатли бўлган сиёсий, иқтисодий, маданий-гуманитар соҳаларда ҳамкорликни янада фаоллаштириш борасида кенг имкониятлар очиб бериши таъкидланди.\nИслом Каримов ва Нарендра Моди музокараларни икки мамлакат расмий делегациялари иштирокида давом эттирдилар. Савдо-иқтисодий, молиявий, инвестициявий ва маданий-гуманитар ҳамкорликни ривожлантириш масалалари музокараларнинг асосий мавзуси бўлди.\nСавдо-иқтисодий соҳадаги ўзаро ҳамкорлик масалалари Савдо-иқтисодий ва илмий-техник ҳамкорлик бўйича ҳукуматлараро комиссия мажлисларида мунтазам муҳокама қилинмоқда. Ислом Каримов ва Нарендра Моди мазкур комиссия ўзаро манфаатли барча йўналишларда олий даражадаги келишувларни амалга оширишнинг самарали механизмига айланиши лозимлигини таъкидладилар.\nТомонлар ҳар икки мамлакатнинг давлат тузилмалари ва хусусий бизнес вакиллари товар ҳамда хизматлар етказиб беришни янада кўпайтириш ва диверсификация қилиш, иқтисодиётнинг ахборот технологиялари ва телекоммуникациялар, фармацевтика, биотехнология, енгил ва кимё саноати каби юқори технологияли тармоқларида ўзаро манфаатли қўшма корхоналар ташкил этиш, шунингдек, углеводород конларини қидириш ва қазиб олишдан манфаатдор эканини қайд этдилар.\nАйни пайтда Ўзбекистонда Ҳиндистон капитали иштирокида 82 корхона ташкил этилган, ушбу мамлакатнинг 22 фирма ва компаниялари ваколатхонаси фаолият кўрсатмоқда.\nЎзаро савдо кўрсаткичлари ўсиб бораётганига қарамасдан (сўнгги тўрт йилда 2 баробар), Ўзбекистон билан Ҳиндистон ўртасида товар айирбошлаш ҳажми мамлакатларимизнинг иқтисодий салоҳияти даражасида эмас. 2014 йилда бу кўрсаткич 21,2 фоиз ўсиб, 315,9 миллион АҚШ долларига етди. Томонлар иқтисодий муносабатлар стратегик шерикликнинг асоси эканидан келиб чиқиб, товар айирбошлаш ҳажмини янада ошириш ва маҳсулот турларини диверсификация қилишга, жумладан, савдо ярмаркалари ва бошқа тадбирларни ташкил этиш орқали бизнес вакилларининг бевосита алоқаларини фаоллаштиришга келишдилар.\nҲиндистон бизнес вакиллари Навоий шаҳри аэропортидаги трансконтинентал интермодал логистика маркази имкониятларига алоҳида қизиқиш билдирмоқда. Айни пайтда ушбу халқаро марказдан дунёнинг бир қатор етакчи мамлакатларига, жумладан, Ҳиндистоннинг Деҳли ва Мумбай каби саноат марказларига мунтазам рейслар амалга оширилмоқда. Шунингдек, «Жиззах», «Ангрен» махсус индустриал зоналари ҳам ҳиндистонлик ишбилармонлар эътиборини тортмоқда.\nҲиндистоннинг етакчи компаниялари билан юқори технологияли ишлаб чиқаришларни ташкил этиш бўйича инвестициявий ҳамкорликни ривожлантириш устувор йўналиш ҳисобланади. «Навоий» эркин индустриал-иқтисодий зонасида «Минда» ва «Олив Телекомьюникейшн» компаниялари билан биргаликда амалга оширилаётган муваффақиятли ҳамкорлик бунга мисол бўла олади.\n«Новафарм», «Браво Фарм», «Ультра Хелс Кеар» ва «Гуфик Авиценна» қўшма корхоналари фармацевтика соҳасида фаолият кўрсатаётир.\nЎзбекистон тайёр саноат маҳсулотлари, хусусан, талаб юқори бўлган кимёвий товарлар, замонавий ва юқори самарали дори-дармонлар, шунингдек, янги турдаги қурилиш материаллари ишлаб чиқариш бўйича қўшма лойиҳаларни амалга оширишга юқори технологияли компанияларни жалб этишдан манфаатдор.\nСоғлиқни сақлаш соҳасидаги ҳамкорлик ҳам изчил ривожланмоқда. Тошкент, Бухоро, Самарқанд, Фарғона каби шаҳарларда ҳиндистонлик шифокорлар кардиожарроҳлик, нейрожарроҳлик, нефрология, онкология, гепатология, ортопедия ва бошқа йўналишларда доимий тиббий кўриклар ўтказмоқда, беморларга зарур маслаҳатлар бермоқда. Тиббиёт ходимлари икки мамлакат клиникаларида ўзаро тажриба алмашмоқда.\nҲаво транспорти соҳасидаги ўзаро манфаатли ҳамкорликни янада кенгайтириш муҳим йўналишлардандир. Бугунги кунда “Ўзбекистон ҳаво йўллари” миллий авиакомпанияси Тошкентдан Деҳли ва Амритсар шаҳарларига мунтазам қатновларни амалга оширмоқда.\nМаданий-гуманитар алоқалар ҳам фаол ривожланмоқда. 1993 йилдан буён Ҳиндистон техник-иқтисодий кўмаклашиш дастури доирасида мингдан зиёд Ўзбекистон мутахассислари ушбу мамлакатда ахборот технологиялари, инглиз тили, банк иши, кичик бизнес, менежмент, қишлоқ хўжалиги ва бошқа йўналишлар бўйича малака оширди.\nТошкент давлат шарқшунослик институтида ҳинд тили ўқитилмоқда. 2008 йилдан буён мазкур институтда Махатма Ганди номидаги ҳиндшунослик маркази фаолият юритмоқда.\nДеҳли шаҳридаги Жамия Миллия университетида ўзбек тили ўқитилмоқда.\nБугунги кунда Ўзбекистон олий таълим муассасалари Ҳиндистоннинг ўндан ортиқ университет ва илмий тадқиқот марказлари билан ҳамкорлик қилмоқда. Ўзбекистон Республикаси Фанлар академиясининг қатор институтлари Деҳли, Мумбай, Пуна шаҳарларидаги илмий марказлар билан ҳамкорликни йўлга қўйган.\nҲиндистон санъаткорлари «Шарқ тароналари» халқаро фестивалида мунтазам иштирок этиб келмоқда. 2013 йилги халқаро анжуманда ҳиндистонлик хонанда Рашми Агарвал Гран-прини қўлга киритган.\nМамлакатларимиз спортчилари Ўзбекистон ва Ҳиндистонда ўтказилаётган турли мусобақаларда фаол иштирок этиб келмоқда. Ҳиндистонда ўзбек миллий кураши ассоциацияси фаолият юритмоқда.\nМузокаралар якуни бўйича Ўзбекистон Республикаси ва Ҳиндистон Республикасининг Қўшма баёноти қабул қилинди. Туризм, ташқи сиёсат маҳкамалари ўртасидаги ҳамкорлик бўйича ҳужжатлар, маданият соҳасида 2015-2017 йилларга мўлжалланган ҳамкорлик дастури имзоланди.\nИслом Каримов ва Нарендра Моди оммавий ахборот воситалари вакиллари билан учрашувда сиёсий, савдо-иқтисодий, инвестициявий ва маданий-гуманитар соҳалардаги ҳамкорликнинг бугунги ҳолати ва истиқболлари ҳар томонлама муҳокама қилинганини, томонларни қизиқтирган минтақавий ва халқаро масалалар юзасидан фикр алмашилганини таъкидладилар. Кўрилган барча масалалар бўйича позиция, қараш ва ёндашувлар яқин ёки ўхшаш экани қайд этилди.\nЎзбекистон ва Ҳиндистонда халқларимиз ўртасидаги кўп асрлик тарихий, маданий ришталар билан боғланган муносабатлар юксак қадрланади. Ушбу ташриф давомида имзоланган Қўшма баёнот ҳамда ҳукуматлараро ва идоралараро қатор муҳим ҳужжатлар турли соҳалардаги ҳамкорликни янада ривожлантириш учун кенг имконият очади.\nТомонлар Ҳиндистон Бош вазирининг ташрифи, олий даражадаги мулоқотлар ўзаро ҳамкорлик ривожига кучли суръат бағишлашига ишонч билдирдилар. Ташриф ҳамкорликнинг барча йўналишларини қамраб олган ва узоқ истиқболга мўлжалланган стратегик шериклик алоқаларини янги босқичга кўтаришга хизмат қилади.\nҲиндистон Республикаси Бош вазирининг мамлакатимизга расмий ташрифи давом этмоқда.\nМазкур рукндаги бошқа мақолалар: « Ҳиндистон Бош вазирининг Ўзбекистонга ташрифига доир\tТашриф самарали бўлди »


Сирдарёда қалбаки долларни арзонроқ пулламоқчи бўлган фуқаролар ушланди\n12:22 07.08.2020 (Янгиланган 12:30 07.08.2020)\nСирдарё туманида қалбаки 2,5 минг долларни сотмоқчи бўлган шахслар устидан жиноят иши қўзғатилиб, тергов ҳаракатлари ўтказилмоқда.\nТОШКЕНТ, 7 авг — Sputnik. Сирдарё туманида қалбаки 2,5 минг АҚШ долларини 1600 долларга сотган фуқаролар жиноят устида қўлга олинди, деб хабар бермоқда Бош прокуратура матбуот-хизмати.\nТаъкидланишича, Бош прокуратура ҳузуридаги Департамент ва ДХХнинг Сирдарё туман бўлимлари томонидан ҳамкорликда ўтказилган тезкор тадбирда, сирдарёлик икки шахс - О.А. ва А.Млар фуқаро Д.Х.га ҳар бир АҚШ долларини 7 минг сўмдан ҳисоблаб, қалбаки 2 300 АҚШ долларини 1600 АҚШ долларига сотишган вақтида ашёвий далиллар билан ушланган.\nШунингдек, тадбир жараёнида уларнинг ёнида сотиш мақсадида сақлаб келинган қалбаки 200 АҚШ доллари борлиги аниқланган.\nМазкур ҳолат юзасидан фуқаро О.А. ва А.М.ларга нисбатан Жиноят кодексининг 176-моддаси 2-қисми "в" банди билан жиноят иши қўзғатилиб, тергов ҳаракатлари ўтказилмоқда.


Осиё тараққиёт банки молия бозорини ривожлантириш учун Ўзбекистонга қарз беради\nОсиё тараққиёт банки.\nОсиё тараққиёт банки 7 октябрь куни Ўзбекистонга 100 миллион доллар қарз бериш тўғрисидаги қарорни маъқуллади. Банк матбуот хизматининг таъкидлашича, мазкур кредит Ўзбекистонда рақобатбардош молиявий бозорларни ривожлантириш мақсадида берилади.\nМазкур лойиҳа доирасида молиявий бозорлар учун қулай муҳит яратишда зарур бўлган давлат сиёсати, қонунчилик ҳамда институционал ислоҳотлар амалга оширилиши режалаштирилган.\nЛойиҳадан кўзланган мақсад қимматли қоғозлар бозорининг ривожланишига туртки бериш, суғурта ширкатлари талабини ошириш, инвесторлар базасини кенгайтиришдан иборат.\nБундан ташқари Осиё тараққиёт банки молиявий бозорлар учун қулай муҳит яратишга қаратилган ислоҳотларни амалга ошириш учун 500 минг долларлик грант ҳам беради.


Иқтисодиёт вазирлиги ва БМТ Тараққиёт дастури 2,1 млн долларлик лойиҳани ишга туширди – Kommers.uz\nИқтисодиёт\t14:20 | 20.12.21\nИқтисодиёт вазирлиги ва БМТ Тараққиёт дастури 2,1 млн долларлик лойиҳани ишга туширди\nЛойиҳа 15 мингга яқин тўғридан-тўғри бенефициарларни қамраб олади.\nЎзбекистон Иқтисодий тараққиёт ва камбағалликни қисқартириш вазирлиги ва Ўзбекистондаги БМТ Тараққиёт дастурининг «Рақамли иқтисодиёт ва рақамли тадбиркорликни ривожлантириш учун ёшлар имкониятларини кенгайтириш» янги қўшма лойиҳаси ишга туширилди. Бу ҳақда вазирлик матбуот хизмати хабар берди.\nМаълум қилинишича, имзоланиш маросими вазирликда БМТ Тараққиёт дастурининг доимий вакили Матилда Димовска, шунингдек, Россиянинг Ўзбекистондаги элчисининг маслаҳатчиси Валентин Гусев иштирокида бўлиб ўтди.\n«Лойиҳа рақамли ва «яшил» трансформация ҳамда камбағалликни қисқартириш бўйича ҳукумат саъй-ҳаракатларини қўллаб-қувватлаш, фаол меҳнат бозори сиёсатини такомиллаштириш ва ёшларнинг тадбиркорлик кўникмаларини ошириш бўйича БМТ Тараққиёт дастури билан ҳамкорликда амалга оширилаётган дастурий фаолиятнинг мантиқий давомидир», дейилади хабарда.\n13Лойиҳа «Россия Федерацияси — БМТ Тараққиёт дастури ривожланиш мақсадларида» траст фонди томонидан молиялаштирилади. Унинг умумий буджети 2 миллион 100 минг долларни ташкил этади.\nҚайд этилишича, лойиҳа 15 мингга яқин тўғридан-тўғри бенефициарларни қамраб олади. Шундан, камида 50 фоизи аёллар ва 25 фоизи қишлоқ аҳолиси ҳисобланади.\nАввалроқ Жаҳон банки Ўзбекистонга 400 миллион доллар кредит ажратиши ҳақида хабар берилганди.


Мулоҳаза Қоронғу жойга чироқ, қақраган ерга сув қуйиш зарурати бўлгани каби ёшларни турли ёт ғоялар, "оммавий маданият" кўринишлари таъсиридан асраш…\nҚатра Баҳорда жийда дарахти қийғос гуллайди, жуда чиройли гуллайди. Жийда гулининг муаттар ҳиди борлиқни тутади… Жийда кўпроқ сувлари шарқираб оқиб…\nХуш келибсан, баҳорим!\nДил туFёни Соғинч. Мен бу туйғуни тафтингда туриб сезяпман, яқинингда бўлсам-да, янада сен томон ошиқиб боряпман. Гавҳаршода сўзлар ичра сени…\nБаҳор келди Эшикни аста чертиб, Юзин хиёл беркитиб, Ийманиб ҳам энтикиб, Уйимга келди баҳор. Хуш ҳаё ибо билан, Кўнглида даво…\nЧароғон юлдузли самосан, Аёл!\n(Фахрия) Ошуфта кўнгиллар изҳори сенда, Дунё тилсимлари, асрори сенда, Жаннат гулларининг ифори сенда, - Муҳаббат аталмиш баҳорсан, Аёл, Сен кўклам…\nНЕГА ЁЛFОН ГАПИРАМИЗ?\nМулоҳаза Биз инсонлар кундалик ҳаётимизда билибми-билмайми, ёлғон ишлатамиз. Аммо, ёлғон ҳамиша инсоннинг дилини хира қилиб келган. Унинг турлари кўп. Кимдир…\nОнажон, Сизни соғиндим...\nДИЛ ТУFЁНИ (Онажоним Адолатхоннинг хотирасига) Расмингизга термулиб ўтирибман... Дунёдаги энг гўзал, энг беғубор онам. Саккиз фарзандни жисму-жонидан яратиб, оқ ювиб,…\nKO'RSATMAG`AY (Bobur g'azaliga muxammas) Istaram gul iforin, nechuk sabo ko'rsatmag'ay?, Chunki ul gul yuzini ochib raso ko'rsatmag'ay. Ishqida shoh ersamu,…\nОрадан қарийб беш юз йилдан ортиқроқ вақт ўтган бўлса-да, Навоий ҳазратлари ўзбек халқининг фахри, тилимизнинг асосчиси, маънавиятимизнинг гултожи, шеърият мулкининг…\nҚаерда бўлсангиз, саломат бўлинг, Қандай бўлсангиз ҳам бўлинг, илойим! Ҳижронлар, армонлар, айрилиқлардан, Асраб юрса бўлди Сизни Худойим! Беҳос оғримасин тану-жонингиз,…\nСабрнинг таги олтин\nТерговчининг ҳикояси Ушбу ҳикояни менга вилоят прокуратурасининг терговчиси Ойбек Каримов айтиб берганди. Ойбек билан ёшликдан дўстмиз, бирга катта бўлганмиз. Мен…\nQalbingda Vatanni asra, do'stginam\nMENI SEVSANG Olam-olam izhor bilanmas, Dardli nola, ash'or bilanmas, Sevdim so'zi takror bilanmas, Meni sevsang qalbing bilan, sev. Kerak emas,…\nОппоқ қорга айланиб келинг, отажон!\nҚатра Нимагадир, ҳар йили қиш келса, юзлари нурли, нигоҳлари маъюс отамни эслайман. Отам қиш фаслида уйимизни, кўнглимизни ҳувиллатиб бизни тарк…\nБир куни келарсан, сен, мени йўқлаб\nБир куни келарсан, сен, мени йўқлаб, Сенга, соғинчимни элтади тушлар. Тунги тиловатлар ўзини оқлаб, Айрилиқ қолади деворни ушлаб. Бахтдан ўзига…\nВарак 1 жами 45


Шукроналик | Azon.uz - Ахборот-таҳлилий портал\n12:00 11.05.2019 658\nМаъруф ишдан ҳориб чиқди. Аёлининг "ҳалиги, уйда айтарли ҳеч нарса қолмади, агар иложингиз бўлса ишдан қайтаётганингизда бозорга кириб чиқинг" дегани ёдига тушди-ю, юраги эзилиб кетди. У бугун маош олиши керак эди... аммо аксига олиб ишхонада маош берилмади. Энди нима қиламан? Маъруфнинг боши қотди. Аллоҳга таваккул қилди-ю уйи томон жўнади. Эшик олдида уни кутиб олган Солиҳа эрининг қўлларини бўш, кўзларини маъюс ҳолда кўрди-ю, ҳаммасини англаб етди.\n– Ассалому алайкум. Чарчамадингизми?\n– Ва алайкум ассалом. Яхшиман. Ўзинг қийналмадингми... Аксига олиб бугун маошимни беришмади-я... Уйда ҳеч нарса қолмади дегандинг. Бозорга ҳам киролмадим...\nМаъруф кун бўйи рўза тутган аёлига бирор егулик олиб келолмаганидан юраги тилкапора бўлар, уятдан ўзини қўярга жой тополмасди.\nСолиҳа эса эрига табассум билан жавоб қайтарди:\n— Майли. Қайтанга яхши бўлибди, уйимиз Расулуллоҳнинг уйига ўхшабди, дадаси! - дея жилмайди.\nУлар шу туришда ҳам жуда бахтли эдилар!\nБу вақтда эса қўшни хонадонда тўкин дастурхон ёзилган, ифторлик қилиш учун казо-казолар меҳмонга чақирилган, аммо келганларнинг биронтаси ҳам рўза тутмаган эди...


Оқ уй ёнидаги намойишлар вақтида Трампни...\n01.06.2020 09:50 0 2912\nМахфий хизмат ходимлари Вашингтонда Оқ уй яқинидаги намойишлар вақтида хавфсизлик мақсадида АҚШ президенти Дональд Трампни ер остидаги бункерга яшириб қўйишди. Бу ҳақда «The New York Times» хабар берди.\nНашрнинг ёзишича, юзлаб норози америкаликлар президент маъмуриятига келишган. Улар Трампни ҳақоратлаб, гоҳида ғишт ва шишаларни ҳам улоқтиришган. Шу муносабат билан, давлат раҳбарини авваллари террорчилик ҳужумлари вақтида ишлатилган ер ости бункерига яширишга қарор қилишди.\nТаъкидланишича, айрим маслаҳатчилар кундан-кунга кучаяётган норозиликларнинг олдини олиш учун Америка раҳбарига халққа мурожаат қилишни тавсия этишган. Бироқ 31 май якшанба куни бўлгани учун у жамоат ишлари билан шуғулланмаган.\nВазият кескинлашганлиги туфайли Оқ уй мутасаддиларига уйда қолиш тавсия этилган. Вашингтон мэри Мюриэл Боузер шаҳарда комендантлик соатини жорий қилди, шунингдек, вазиятни назоратга олиш учун миллий гвардия ҳам жалб этилган.\nАҚШ Доналд Трамп Оқ уй Вашингтон бункер\nХориж Кеча, 10:37\nХориж 10/07, 10:58


Видео: Самарқанд вилояти ҳокими ҳар бир депутатга 50 млн сўмдан ажратишни таклиф қилди\n20-02-2021, 15:26 1 622\nШу йил 19 февраль куни Самарқанд вилоятида халқ депутатлари сессияси бўлиб ўтди.\nСессияда камбағалликни қисқартириш ва аҳолига ёрдам бериш масалалари муҳокама қилинди. Вилоят ҳокими Эркин Турдимов вилоят кенгашининг ҳар бир депутатига 50 млн сўмдан ажратишни таклиф қилди.\nҲоким ажратилган пулларни депутатлар орқали аҳолига етказиб бериш кераклигини таъкидлади. Турдимовнинг фикрича, депутатлар 10 та эҳтиёжманд оилалар рўйхатини шакллантириб, ажратилган пуллар орқали уларга ўз бизнесини бошлашга ва кредит олишга кўмаклашиши керак. Ажратилган 50 млн сўм депутат назорати билан кредитларни қайтариш учун сарфаланиши кераклиги таъкидланди.\nБобо 23 феврал 2021 11:40\nСамарканд хокимини псиатрга курсатиш кере.бир энага.хизматкор.чуриларни проблема килувди.50млн пул кулогини ушаб кетади.депуттадлар УЗИ угрикуАкодировга саалом\nСАВОЛЛАР 21 феврал 2021 10:23\nЯна биттаси ковун туширдику. силарни эллик милионинг бир туманда камбагалларга берадиган булса ковун туширган 5600сумлик бойларни купайтирмокчимисилар. Яна харом рибони халкка раво куряпсиларми маладец гап йук койил урин боб гаплар булди. Кабинетингдан чик халкни ичига кир аввал хакни куриб кейин халк тугрисида гапириш ярашади.Астофириллох астофриллох астофриллох.\nАкмал 20 феврал 2021 22:24\nBu tajriba bo'lishi mumkin.Chunki,xalqni dardini deputatlardan boshqa hech kim eshitgani yo'q.Ollohga qasamki,men tumanimiz hokimini umrimda bir marta ko'rganman.\nАбдираим 20 феврал 2021 18:06\nУ камбагалга бзнесни оргатгунча тентак болади у дептат, бизнесни билган камбагал бомайди, 50 млн 100 фоиз чонтакка кетади, коррупцияга йуо койилмасинда энни. Яхшиси депутат бизнес очиб таййор бизнесни юрута оладиганга берсин тамом.\nУткирбек 20 феврал 2021 17:23\nБиттаси 30млярдга дарахт экдик деса биттаси вай б т\nУмида 20 феврал 2021 16:59\nКулгили гап депутатлар орқалимуш\nМигрант чол 20 феврал 2021 16:04\nХар бир кийналган фукарога берилса кандай булади ? Депутатлар оч колганлари йукку .\nНосиржон 20 феврал 2021 16:02\nЗур таклиф 5милонга битта котта чичкок бузок олиб .1Йил емай ичмай бокса Милонер булиб кетади ку бечора.Елкани тепасини озгина ишлатинглар озгина.Бу йул муоммони хал килмайди.Одмларни олдига Товикка дон сепишдек гапку.Шундай уйлайотганлар Вилоят даражасида утиргандан кайин Узбек халкига бунданда купрок сабр бордош тилайман.\nЎзбекистон янгиликлари » Сиёсат » Видео: Самарқанд вилояти ҳокими ҳар бир депутатга 50 млн сўмдан ажратишни таклиф қилди


Адвокат ўзини ҳимоя қила олмаяпти!\nАмалда баъзи бир давлат идоралари ходимларининг ноқонуний хатти-ҳаракатлари ёки ҳаракатсизликлари ёхуд адвокатга нисбатан муомалаларида қонунлар бузилиши ҳолатлари давом этмоқда...\nАдвокатлик институти демократик жамиятнинг асосий шартларидан биридир. Шу боис ҳам мамлакатимизда адвокатлик фаолиятини такомиллаштириш, адвокатнинг ваколатларини мустаҳкамлаш ва шахсий дахлсизлигини таъминлаш борасида чора-тадбирлар кўрилмоқда, қатор қонун ҳужжатлари қабул қилинмоқда.\nАммо амалда баъзи бир давлат идоралари ходимларининг ноқонуний хатти-ҳаракатлари ёки ҳаракатсизликлари ёхуд адвокатга нисбатан муомалаларида бу меъёрлар бузилиши ҳолатлари давом этмоқда ва, афсуски, бунга мавжуд қонунлар доирасида барҳам бериб бўлмаяпти. Жумладан, адвокатга ишонч билдирувчи ёки унинг ҳимояси остидаги шахслар қамоққа олинган бўлса, амалиётда, адвокатларга улар билан фақат тергов изоляторидагина холи учрашиш тартиби жорий этилган булиб, турли ҳуқуқ-тартибот идораларининг вақтинча сақлаш ҳибсхоналарида (ҳарбий бўлса гауптвахтада) сақланаётган ҳимоясидаги фуқаролар билан учрашиш учун адвокатнинг бир неча ўн кунлаб кутишига тўғри келяпти, адвокат ордери билан учрашишига бирор марта ҳам имкон берилмаяпти. Адвокатнинг ўз ҳимоясидаги шахс билан ҳоли учрашиш ҳуқуқи эса мазкур муассасалар томонидан таъминланмайди.\nХудди шундай, адвокатлар маъмурий ҳуқуқбузарлиги учун қамоқ жазоси берилган ҳимоясидаги шахслар билан ҳоли учрашишга ҳам амалда эриша олмаяптилар. Бунинг натижасида эса маъмурий жазо берилган шахснинг ҳуқуқлари паймол бўляпти. Масалан, шу йил шахсан ўзим ҳимоямдаги 10 сутка маъмурий қамоқ тайинланган шахс билан 5 кун мобайнида учраша олмадим. ИИБ ВСҲда на суднинг рухсат берувчи расмий хатини ва на қўлимдаги адвокат ордерини эътиборга олишмади. Ҳимоямдаги шахс билан учраша олмагач, ноилож, бешинчи куни ўз номимдан суднинг қарорига нисбатан кассация шикояти беришга мажбур бўлдим. Шундан сўнг маъмурий иш бошқа суд таркибида кўриб чиқилиб, 10 сутка камоқнинг қолган 5 суткаси олиб ташланди ва ҳимоямдаги шахс қамоқдан чиқариб юборилди. Бу нимани англатишини эса ўзингиз тушиниб олаверинг.\nЯна бир муаммо эса суд, прокуратура, ИИБ, ДХХ тергов идораларига, мажбурий ижро бюролари, солиқ ва валютага қарши курашиш депортаментлари биноларига кириш ва чиқишда адвокатни жуда узоқ куттириш, бир неча соатлаб турли текширувлардан ўтказиш, қўлидаги сумкалари, ҳатто ручка ва кўзойнакларигача олиб қўйиб, досьесиз, қуруқ ҳолда, шунда ҳам, худди жиноятчи каби алоҳида бир ходим кузатуви билан ичкарига олиб кириш ва олиб чиқиш (ваҳоланки, ҳар бир идорада видео кузатув камералари мавжуд) ҳолатлари ҳам адвокатлик ҳуқуқларининг паймол қилинишидир. Зеро, ҳасад қилиб эмас, таққослаш учун айтайлик, масалан, прокурор ёки терговчига ҳеч қачон бундай муомала қилинмайди. Демак, тенглик тамойиллари амалда бузилмоқда. Қолаверса, адвокат ҳуқуқларининг бу тарзда очиқчасига бузилиши унга руҳий босим ўтказиш сифатида ҳам талқин қилиниши мумкин.\nШуларнинг эътиборидан, адвокатга унинг шахсий дахлсизлик ҳуқуқларини бузувчи хатти-ҳаракатлар устидан Тақдимнома киритиш ҳуқуқини бериш ва буни қонун билан мустаҳкамлаб қўйиш лозим деб ҳисоблаймиз. Зеро, адвокатнинг ҳуқуқлари тўлиқ кафолатланмас экан, унинг ҳимоясидаги фуқаронинг ҳуқуқлари бузилмаслигига ҳеч қандай кафолат бўлмайди. Қолаверса, дунё амалиётидан маълумки, адвокат ўз шахсий дахл¬сизликларидан тўлиқ фойлана олсагина жамиятда ошкоралик ва жамоатчилик назорати йўлга қўйилишига шарт-шароит туғилади.\nНасрулло ИНАМОВ, Андижон вилоятидаги «Advokat Inamov» адвокатлик бюроси адвокати\n("Advokat" журналининг 2-сонидан).\n2018-12-11 22:35:14 | 970 | 0 |\nДекабрь 26, 2018 00:17\nАссалому алайкум. Муаммо шундаки, адвокатлар уз устларида ишламай куйдилар. Адвокат хукукини химоя килувчи комиссия тузилиши хакида Президент фармонида белгиланди. Лекин уни механизми кандай булади? Адвокатлар палатаси хали бу борада бош котираётгани йук. Адвокатлар эса таркок, хамфикрлик, мужассамлик йук. Устоз-шогирд анъаналари тартибга солинмаган. Адвокат деган улуг касб масъулиятини сезиш ва уни кураш тугрисида мулохазалар, ташаббуслар йук. Адвокатура институти уз холига талаб куйилган. Мисол нуфузли хукумат комиссияларида, жамоат ташкилотларида адвокат иштироки йук... Булинг учун биринчи навбатда адвокатларни узлари кайгуришлари ва бир рахбар атрофида жипслашишлари зарари. Фикримча шундай рахбар келди, факат уни куллаш керак, унга кумаклашиш зарари. Адвокатлар уз такдирингиз ва келажагингизга локайд булмаган.\nДекабрь 19, 2018 05:59\nХатолар учун узр телефон узгартириб ташабди\nДекабрь 19, 2018 05:55\nСиз утирган муаммо тугри умуман Дхх да шу завод куркишади ошкораликдан. Лекин бошка идораларда унчаликмас ички тартиб деб куйишади адвокатга боглик. Аммо айрим хамкасблар узидан келиб колади факат ордер билан ив.га изоляторга кираётган эдик кимдир ишга ордер бермасдан тугри камокдагини олдига кириб информация олиб чиккан холатлар булди ва яна эски тартибга кириб олишди. Телефон билан киришда унчалик муаммо колибди. Хаммаси узимизга боглик\nДекабрь 11, 2018 23:05\nКоидалар кузбуямачиликдан бошка нарса эмас. Мен тергов хибсхонаси, дхх, прокуратура идораларига Киришах телефон, сумка олиб куйишади. Гуё Президент фармони уларга таьллукли эмасдек...\nҚонун ҳужжатлари бузилганлиги тўғрисида адлия органлари хабардор қилинади\n2018-10-24 11:33:13 455 0\n2019-01-21 20:57:37 433 0\n2019-03-16 18:24:46 461 0\n2019-04-03 11:44:50 343 0\n2019-03-27 22:19:01 323 0\nСуд томонидан аризани кўрмасдан қолдириш асослари тўлдирилди\n2019-03-25 19:59:29 358 0


Бунёдкорлик, ободонлик, фаровонлик сари\nТўлебий туманида чекка қишлоқларни ободонлаштириш, уларни замонавий кўринишга келтириш, аҳолига қулайликлар яратиш учун кенг қамровли ибратли ишлар амалга оширилмоқда.\nТуман ҳокимлиги, маслаҳати ва депутатлар ташаббускорлиги билан бўлаётган бунёдкорлик ишлари ва ҳал этилаётган муаммолар қишлоқлар равнақига муносиб улуш қўшмоқда. Шуларнинг натижаси ўлароқ, ижтимоий-маданий иншоотларнинг фойдаланишга топширилиши ҳар бир қишлоқда умумхалқ байрамига айланиб кетади, десак муболаға бўлмайди.\nТуманда жорий йилда қатор ижтимоий-маданий иншоотлар очилди. Олатов, Қўсағаш, Екпинди, Шубарағаш ва Биркўлик овулларидаги, 1 Мамир қишлоқ округига қарашли Тоғойна, Бейнеткеш, Интимақ, Жанажўл қишлоқларидаги хонадонларга табиий газ берилди. Олатов қишлоқ округига қарашли қишлоқларни газлаштиришга вилоят бюджетидан 749937,0 минг тенге маблағ сарфланган бўлса, 1 Мамир қишлоқ округи қишлоқларидаги газлаштириш ишларига 730048,0 минг тенге ажратилиб, белгиланган вақт ичида ўзлаштирилди.\nЮртимизда инсон бахт-саодати учун катта ғамхўрликлар қилинмоқда. Ислоҳотлардан мақсад халқимизга янада яхши турмуш шароитларини яратишдир. Президентимиз таъкидлаганидай, фақат бирлик, тинчлик, тотувлик бўлган жойдагина барака бўлади, мана шундай ободонлаштириш ишлари бажарилиб, халқ фаровонликда яшайди. Бир сўз билан айтганда, юртимиздаги тинчлик, осойишталик – энг катта бойлигимиздир. Яна бир улкан бойлигимиз эса, мана шу юрт фуқароларининг, халқимизнинг келажакка бўлган ишончидир.\nПрезидентимизнинг «Келажакка йўлланма: маънавий янгиланиш» мақоласида таъкидланганидай, барчамиз ҳаёт ўзгариб бораётганини тўғри тушуниб олишимиз, айниқса раҳбарлар буни чуқур ҳис этиши, дунёқарашини ўзгартириши, фаолиятини бугунги кун мезонларига мослаб ташкил этиши шарт. Акс ҳолда, у замон талабларига жавоб бера олмайди, охир-оқибатда давр тўзонида қолиб кетади. Бу бир кун келиб янгиликка интилмаётган раҳбарларга панд бериши мумкин. Қолаверса, айрим жойларда ҳокимлар майда хўжалик ишлари билан ўралашиб қоляпти. Оқибатда эл-юртни ободонлаштириш, аҳоли турмушини, ҳаёт шароитини яхшилаш борасидаги ишлар кўнгилдагидек амалга оширилмаяпти.\nҲолбуки, халқ етакчиси бўлган ҳар бир раҳбарнинг энг муқаддас бурчи – одамларга ғамхўрлик қилиш, уларни бирлаштириш, сиёсатимиз – эзгу мақсадларимиз йўлида жипслаштиришдан иборатдир. Чунки йўл қурилса – ободлик бўлади, газ келса – ҳаёт тарзи ўзгаради, сув – одамларга саломатлик бахш этади. Бу борада мен вилоятдаги барча ҳокимларни Тўлебий туманининг ҳокими Бухарбай Пармановдан ўрнак олишга чақириб, унинг иш тажрибасини тарғиб қилиш мақсадида семинарлар ўтказишни таклиф қиламан. У туманга келган биринчи кунларданоқ барча соҳадаги ишлар жонланиб кетди ва қисқа давр ичида шаҳар ва қишлоқларимиз таниб бўлмас даражада ўзгарибди. «Қимирлаган қир ошар», деганларидай, илгари тўлебийликларнинг етиб бўлмас орзусига айланган турар-жой масаласи аста-секин ҳал бўлиб, янги бинолар ҳам фойдаланишга берилмоқда.\nМен туманимиз ҳокимлиги вазифасига Бухарбай Пармановни тайинлагани учун вилоят ҳокими Жансейит Туймебаевга миннатдорчилик билдираман.\nОтабой РАҲИМҒОЗИЕВ, жамоатчи мухбиримиз, 2017-06-20, 11:40 196


Самарқандда 6 яшар қизалоқ 2 ойлик укасининг бешигини ёқиб юборди\n24 январ 2021, Тошкент вақти: 17:24\nСамарқанд вилоятининг Каттақўрғон шаҳрида яшайдиган Д.Т. исмли 6 яшар қизалоқ шу йилнинг 10 ноябрь куни оила аъзолари томонидан назоратсиз қолдирилиши натижасида гугурт ўйнаб, хонадаги бешикни ёқиб юборган.\nЎзбекистон Ички ишлар вазирлиги Жамоатчилик ва оммавий ахборот воситалари билан алоқалар бошқармаси тарқатган маълумотга кўра, ёнғин уй эгалари томонидан ўчирилган.\nЁнғин натижасида қизалоқ ва унинг бешикда ётган икки ойлик укаси А.Т. куйиш жароҳатлари билан касалхонага ётқизилган.\nВазирлик ҳодиса юзасидан суриштирув ишлари олиб борилаётганини маълум қилади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Франциялик тадбиркор новвойхонасини уйсиз кишига сотиб юборди\t11:06, 13 апрель 2016\tФранциянинг Доль шаҳрида яшовчи фуқаро ўзи асос солган новвойхонасини уйсиз кишига 1 евро эвазига сотиб юборди. Бу ҳақда “Lenta.ru” хабар бермоқда. 2015 йилнинг декабрь ойида Мишель Фламан ис газидан заҳарланиб, вафот этишига бир баҳя қолди. Ўшанда уни кўчада юрган уйсиз киши қутқариб қолди. 37 ёшли Жером Окан зудлик билан қутқарув хизматига қўнғироқ қилди. Жабрланувчининг айтишича, нон пиширадиган печдаги носозлик бино ичида газ ҳиди тарқалишига сабаб бўлган. Тадбиркор шифохонадан чиққач, ҳаётини сақлаб қолган уйсиз кишини ишга олди. Окан ўта масъулиятли бўлиб, тезда ишга киришиб кетди. Шундан сўнг у бизнесини шогирдига арзимаган пулга сотишга қарор қилди. “Мени пул эмас, балки эркинлик қизиқтиради. Мен дам олишни истайман. Бу ҳаракатим Жеромни хурсанд қилса, буни нега амалга оширмаслигим керак?”,—дейди Фламан.


«Нукус» аэропортида янги терминал ишга тушди...\n11.07.2018 16:41 0 1461\nФото: Миллий авиакомпания матбуот хизмати\n«Нукус» халқаро аэропортида соатига 400 нафар йўловчига хизмат кўрсатиш имконига эга янги йўловчи терминали ишга туширилди. Бу ҳақда «Xabar.uz» нашрига Миллий авиакомпания матбуот хизмати маълум қилди.\nБу «Ўзбекистон ҳаво йўллари» миллий авиакомпанияси томонидан ҳукумат кўмагида мамлакат сайёҳлик салоҳиятини ошириш, йўловчиларга хизмат кўрсатиш ва республика аэропортларининг инфратузилмасини модернизация қилиш бўйича амалга оширилган навбатдаги лойиҳадир.\nЯнги терминал йўловчилар ва уларнинг юкларига халқаро стандартларга мувофиқ хизмат кўрсатиш имконини берадиган энг илғор технологиялар билан жиҳозланган. Бинода авиация хавфсизлигини юқори даражада таъминлаш учун замонавий муҳандислик ва технологик жиҳозлар ўрнатилган.\nШунингдек, парвоз олди назорати ва юк олиш майдонлари кенгайтирилган ҳамда рўйхатдан ўтиш устунлари сони кўпайтирилган. Терминалда маҳаллий ва халқаро авиайўналишлар учун йўловчилар зали, она-бола хоналари, тиббиёт пункти, валюта айирбошлаш шохобчалари, сувенир дўконлари, кафе-бар ва бошқа қулайликлар йўловчилар учун муҳайё этилган.\nЭслатиб ўтамиз, «Нукус» халқаро аэропорти ҳар қандай русумдаги самолёт ва вертолётларни қабул қилиш имконига эга. Учиш-қўниш йўлагининг узунлиги 3 минг метр, кенглиги 45 метрдан иборат. Аэродромда халқаро стандартларга жавоб берувчи замонавий ёритиш-сигнал ва аэронавигация ускуналари ўрнатилган.\nНукус янги терминал халқаро аэропорт\nЖамият 01/03, 12:25\nЖамият 15/06, 17:11


1980 йилги Олимпиада ўйинларининг беш сири – O'zbekiston Milliy paralimpiya qo'mitasi\nБундан роппа-роса 40 йил муқаддам, 1980 йил 19 июлда Москвада Ёзги Олимпия ўйинларининг очилиш маросими бўлиб ўтди. Қуйида сизга номаълум бўлган бешта машҳур далил ҳақида ҳикоя қиламиз.\nБрежневдан ёзишма: «Олимпиадани бекор қилинг»!\n1974 йилда ХОҚнинг Венадаги сессиясида СССР 1980 йилги Ёзги Олимпия ўйинларини ўтказиш ҳуқуқига эга бўлди. Москва асосий спорт мусобақаси мезбони сифатида танланди.\nКейинги олти йил ичида Олимпиада учун барча инфратузилма: стадионлар, меҳмонхоналар, йўллар, база ва бошқаларни қуриш керак эди.\nИш энди қайнай бошлаганида, Бош котиб Леонид Брежнев кутилмаганда тадбирнинг мақсадга мувофиқ ёки номувофиқлиги тўғрисида ўйлай бошлади. Бир йил ўтгач, у Константин Черненкога қуйидаги мазмунда нота ёзганлиги тасдиқланди:\n«Қандай бўлмасин, биз СССРда Олимпиада ўтказишга қарор қилганмиз. Ушбу тадбир катта маблағ талаб қилади. Эҳтимол, биз бу масалани қайта кўриб чиқиб, Олимпиада ўйинларини ўтказмаслигимиз керакдир… Биламан, бу жуда кўп нотўғри тушунчаларга сабаб бўлади… Aммо тадбирни ўтказиш харажати билан боғлиқ саволлар олдинга чиқяпти. Баъзи ўртоқлар, жарима шаклида озгина ҳақ тўлаб, рад қилиш имконияти борлигини айтишди. Катта сарф-харажатлардан ташқари … Совет Иттифоқи обрўсига путур етказадиган турли жанжаллар бўлиши мумкин … Бу борада сизнинг фикрингизни билмоқчиман. «\nТарихчиларнинг фикрига кўра, бундай «бахт мактуби»нинг бир неча сабаблари бор эди. Биринчидан, 1975 йилда Брежневнинг соғлиғи ёмонлашади ва у бундай масъулиятни олишдан қўрқарди. Иккинчидан, биринчи ҳисоб-китоблардан сўнг, у харажатларни кўриб, даҳшатга тушди. Бу мамлакат учун иқтисодий ҳалокат хавфини туғдирарди.\nЯхшиямки, Леонид Ильичнинг рад этиш тўғрисидаги ғоялари амалга ошмади ёки ёрдамчилари уни бунга кўндиришди. 1980 йилги Олимпиада бўлиб ўтди ва ўша пайтда тарихдаги энг яхшиси, деб тан олинди.\n«Нива» Германия канцлерига совға сифатида\nМаълумки, Москвадаги Олимпиада AҚШ ташаббуси билан кўплаб етакчи спортчилар томонидан бойкот қилинди. Сабаби Aфғонистонга Совет қўшинларининг киритилиши эди. Ўйинларни эътиборсиз қолдиришга тайёрланаётганлар орасида Германия Федератив Республикаси ҳам бор эди. Aммо СССР сўнгги дақиқагача вазиятни тўғирлашга ва тарозини ўз фойдасига оғдиришга ҳаракат қилди.\nХусусан, Германия канцлери Гелмут Шмидтнинг Москвага ташрифидан олдин, Политбюро йиғилишида сиёсатчининг садоқатини қандай баҳоланмаган нархда қўлга киритиш масаласи муҳокама қилинди: унга маҳаллий автосаноатнинг ноёб маҳсули бўлган «Нива» машинасини совға қилиш режалаштирилди.\nУшбу ташаббусни Брежневнинг ўзи илгари сурган. «Мутлақо совет дизайнидаги машина … салон юқори даражадаги қулайлик ва шинамликни бирлаштирган… Германияда ушбу машина 16 минг маркага, тахминан 6 минг хорижий валютага тенг. Бизнинг улгуржи нархимиз – 3 минг рубль. Шмидтнинг Кил соҳилида дачаси бор, у ерда йўллар унчалик яхши эмас. Шмидтнинг рафиқаси машина ҳайдаб, ботқоқ ўсимликларини ўрганади. Aфтидан, бундай совға унга ёқади», – деб ёзади Леонид Илич Aндроповга ёзган хатида.\nAфсуски, Совет саховати Германиянинг Олимпиадани бойкот қилиш тўғрисидаги қарорини ўзгартирмади.\nИттифоқ ўйинлардан қанча фойда олди?\nДастлаб Москвадаги Олимпиада ўйинлари тарихдаги энг зарарлиси бўлди, деб ўйланган эди. Саксонинчи йиллардаги барча молиявий маълумотлар таснифланган. Aммо, кейинчалик, баъзи ҳужжатлар эълон қилинди ва собиқ совет Иттифоқи жуда катта даромад олгани маълум бўлди, гарчи Олимпиада бюджети ҳали ҳам номаълум бўлсада. 2 миллиард рубль миқдорида маблағ бор эди, аммо шубҳасиз баъзи харажатлар яширилган.\nОшкор қилинган молиявий ҳисоботга кўра, ўйинлардан тушган фойда миллиард рублдан ошди. Даромаднинг баъзи манбалари:\n«Спортлото» лотереяси (140,8 миллион рубль)\n«Спринт» ва «Халқаро Лото» лотереяси (368.0)\nЛицензиялаш ва тижорат фаолияти (398.5)\nТелевизион ҳуқуқлар (55.7)\nЧипта сотиш (20.2)\nХорижий компаниялардан олинган моддий бойликлар (9.4)\nМаркалар ва филателия буюмлари савдоси (6.2)\nAммо асосий қиймат ҳатто пул эмас, балки темир парданинг қулаши эди. Москваликлар ва мусобақалар ўтказиладиган бошқа шаҳарлар аҳолиси ўз кўзлари билан чет элда одамлар қандай яшаётганларини, қандай кийим кийиши ва нима еяётганларини кўришди. 1980 йилда Совет Иттифоқи аҳолиси биринчи марта Кока-Колани татиб кўрди, шу пайтгача жавонларда жуда камдан кам ҳолларда Кока-Кола кўринар эди.\nФоҳишалар, тиланчилар ва жиноятчилар 101 километрга ҳайдаб юборилди\nОлимпиада олдидан шўро амалдорларининг асосий вазифаларидан бири – Москва жиноятчи ва бошқа иллатларсиз қанчалик яхши шаҳар эканлигини кўрсатиш эди. Шу сабабли 1979 йилда «80 йилги Олимпиада пайтида Москвага киришга вақтинча чекловларни жорий этиш ва Москва ва Москва вилояти фуқароларини 1980 йил ёзида қурилиш жамоаларига, спорт ва кашшофлар лагерларига ва бошқа дам олиш жойларига юбориш тўғрисида» ҳужжат ишлаб чиқилган.\nҲужжат расмий равишда шундай жаранглар эди, лекин аслида Москва имижини бузиши мумкин бўлган барча кераксиз элементларни 101 километр масофада узоқлаштириш керак эди. Ушбуларга фоҳишалар, шантажчилар, тиланчилар ва уйсизлар, алкоголизм гирифторлари ва жиноятчилар кирарди.\nМамлакатда маълум озиқ-овқат инқирозини ҳисобга олиб, СССРнинг бошқа шаҳарларидан уюшмаган сайёҳларнинг Москвага киришини тақиқлаш тўғрисида қарор қабул қилинди. Бу қарор чет элликларга ҳам салбий таъсир кўрсатиши мумкин.\nAфсонавий Aйиқни каламушлар еганми?\nМосквадаги Олимпия ўйинларининг ёрқин таассуротларидан бири ранг-баранг ёпилиш маросимидир. Буни «Лужники» трибуналаридан ўз кўзлари билан кўрган ёки телевизор орқали томоша қилганлар мусобақа тумори – Мишканинг кўз ёшларини ҳеч қачон унутмайди.\nШундан сўнг ўша Aйиқ шарлар билан осмонга кўтарилиб, стадиондан чиқиб кетиши керак эди. Энди ҳар қандай парвозни бир сантиметр аниқлик билан йўналтириш мумкин, аммо кейин тумор қаерга ва қанча масофага учишини ҳеч ким билмасди.\nГувоҳлар сўзларига кўра, Олимпия қаҳрамони стадиондан унчалик узоқ бўлмаган Ленин тепалигига (ҳозирги Воробёв) тушди. Уни топиб олгач, қандайдир ангарга яширишди ва кейин уни мутлақо унутишди. Мишкани бу вақт ичида каламушлар кемириб, тузатиб бўлмайдиган ҳолда зарар етказган. Қолдиқлар нима қилинганини ҳеч ким аниқ билмайди, аммо улар бугунги кунгача яшамагани аниқ. Бундай аянчли тақдир саксонинчи йилларда мамлакатнинг асосий айиғи билан содир бўлган.\nСенинг уйинг – сенинг аренанг! Жисмоний тарбия ва спорт вазирлиги яна бир мега лойиҳани тақдим этади


ZAMIN.UZ / Технология / 27 Апрел 2015 года565\nЯпониянинг Sony компанияси ўзининг машҳур бренди «Walkman»дан воз кечди. Бу ҳақда компаниянинг Xperia blog нашри'га асосланиб Kun.uz хабар тарқатди.Компания бир номдаги мусиқий иловаларини Xperia телефонлари учун «Music» дея қайта номлади. Илова дастурнинг янгиланган кўриниши 9.0.0.A.2.0 beta версияси орқали тақдим этилмоқда. Компания вакилининг расмий форумда ёзишича, «барча одамлар ҳам Walkman мусиқалари билан боғланиб қолмаган».Маълумот ўрнида таъкидлаб ўтиш жоиз, Sony биринчи Walkman аудио кассеталар плеерини 1979 йилда чиқарганди. Кейинчалик ушбу савдо белгиси компаниянинг барча фойдаланувчилари учун аудиоқурилма сифатида ишлатила бошланганди.\nЎқишни тавсия қиламиз Sony компаниясининг 2014 йилдаги соф даромади 3,4 баробарга ошди


“Миллат фожеаси” мақоласининг эълон қилинмасдан келтириб чиқарган можаролари – Huquqbon\n-Сайтда эмас! Ўқидим-да. Ҳотининггиз билан ўғлинггизни уйга қўймаганимни ёзибсиз! Ўзингизни баланд олмаяпсизми? Ҳеч ўйлаб кўрдинггизми, ўзим шу одамларга нима қилиб бердим, деб.\n-Неки ёзган бўлсам ҳақиқатни ёздим…\nҲиндларнинг машҳур эпоси «Маҳобҳорат»ни эсланг: Курекшетр – кураш майдони. Бир томонда эзгулик, бир томонда ёвузлик. Ҳар иккала тарафда Биҳишам авлодлари, зурёдлари. Барига тарбия берган, улғайтирган, ўз жигарлари.\nБироқ тақдир тақозоси билан Биҳишам ёвузлик тарафидаги зурёдлари билан. Эзгулик тарафдаги зурёдлари ўз боболарига қарши боришига, ўқ узишга мажбур бўлади. Йиғлаб-йиғлаб ўқ узади, бобосига.\nМен ҳам ўкина-ўкина ёзганман ҳар бир сўзимни. Абдулла Орипов мен қамалганимда турли идораларга бош урган. Мени озод қилишга уринган. Бироқ бу қатағон бошида бош жаллод турганини билгач, мени уюшмадан ўчирган. Прокурор эмасман, деб болаларимни ҳайдаб юборган. Мен учун елиб югургани учун А.Ориповдан қарздорман. Бироқ бу учун ёвузликка ҳамду-сано ўқиётганидан кўз юма олмайман.\nМен Ғофур Ғуломнинг истеъдоди деб, хиёнатидан, хиёнати деб, истеъдодидан кўз юммаслик тарафдориман.\nҲой биродар! Сиз ҳам бир нафасга бўлса ҳам ёвузликка хизмат қилган экансиз, тан олинг. Кураш йўлида, ҳақ йўлида охиригача мардона бўлинг. Фақат шундагини озодликка эриша оламиз. «Миллат фожеаси»дан мурод шу.\nУшбу мақола «Озод овоз» ва бошқа айрим сайтларга юборилди. Афсус-ки, ҳеч бирида эълон қилинмади. Бироқ «Озод овоз» раҳбари Б.Абдуллаев мақолада айтилган айрим далилларни айрим сафдошларимга ўқитиб, “мана кўриб қўйинг, Юсуф Жума сиз ҳақинггизда нималарни ёзган”, деб уйма-уй юрган.\nСафдошларим ҳам «ҳа энди биздан ҳам шундай хатолар ўтган, бандаи ожизмиз», демай фаришталик даъво қилаётган эканлар, узр, балким мендан ўтгандир. Бандаи ожизман, тангрим бесаноқ гуноҳларимни кечир, дейман.\nЮқорида хафа бўлганлиги айтилган биродардан жуда кўплаб яхшиликлар кўрганман. Унга бағишлаб ўнлаб шеър ёзганман. Шундан бошқа яхшилик қўлимдан келмайди. Бироқ қаҳратон қишда, ярим тунда, оёқяланг аёлни, бағрига гўдакни босиб олган мазлум аёлни қароқчи шаҳар кўчасига ҳайдаганини унутмайман. Миллатнинг яхшиси шу бўлса “уйинг куйди, миллат”, дейман.\nЯхшиликка яхшилик таъма этилса, у яхшилик яхшилик эмас. Мен давлат идораларидан нажот топмай эшигимга келганлар олдида доим хизмат қилганман, грант олиб эмас, маош олиб эмас, болаларим ризқи ҳисобига елиб югурганман. Бироқ ҳеч қачон, ҳеч кимдан яхшиликка яхшилик таъма қилмаганман.\nЎз халқим эшигидан ҳайдаганда, Елена Урлаева менга эшик очган. Бироқ на у, на мушфиқ онаси Вера Афанасьевна Евстигнеева мендан таъма қилишмаган. Шу боисдан мен на миллат, на дин айираман. Афсус-ки, мен уларга ҳеч қандай яхшилик қила олмадим. Улар мендан яхшилик кутаётгани ҳам йўқ.\nҲамма эшик ёпганда, менга дала ҳовлисини бериб қўйган ёзувчи Ўктам Ҳакималига мен нима яхшилик қилдим? Туркий дунёнинг буюк ҳофизи Дадаҳон Ҳасангачи, унга нима нима яхшилик қилдим?\nБобомурод Абдуллаев Дадахон Ҳасаннинг уйига бориб, Юсуф Жума сизни «ифлос» деб ҳақорат қилди, деган. Буни Б.Абдуллаевнинг ўзи айтди. “Жаҳлимни чиқарди, сизнинг номинггиздан сўкдим”, деди.\n— Нега? — дедим мен, — нима ҳақинггиз бор бундай қилишга, мен қамалганда уч яшар ўғлимга қўшилиб битта Дадахон Ҳасан йиғлаган. Мен қувғинда вақтим ортимдан емак олиб борган.\nЭнди, Дадахон ака хафа бўлади, бир умрга салом-алик қилмайди, деб ўйладим. Бироқ Дадахон Ҳасан мени қучоқ очиб кутиб олди. «Ердан ернинг, эрдан эрнинг фарқи бор» – дейди буюк Маҳтумқули.\nОртимдан миршаблар қувлаганда мен билан қорда, лойда бирга азоб чеккан Усмонжон Ражабовга мен нима яхшилик қилдим? Мақола эълон қилинмай шунча гап-сўз. Эълон қилинганда ҳам майли эди. Жаҳонгир Муҳаммад бир китобида: тўғрисини айтганим учун дўст ҳам, душман ҳам мени хушламаса керак, деган мазмунда ёзган. О, ўзбекнинг фидойи боласи! Мен букун келаётган хулосага сен ўн йиллар бурун келган экансан. Сенга ҳам, менга ҳам Худодан тоқат сўрайман. Бундай миллатга фарзанд бўлиш осон эмас. Ақлдан озиш ҳам ҳеч гап эмас. Қусрини йўқотармикан, деб қусрини айтсанг қутуриб кетади.\nҲақни мен айтмасам ҳам Худо ҳаммасида хабардор. Уни беш вақт номоз ўқиш билан алдаб бўлмайди. Мабодо алдаб жаннатга тушсалар ундай жаннатнинг Ўзбекистондан фарқи бўлмайди. Бундай жаннатдан ҳазар қиламан.\nБизнинг оилада, эҳтимол бошқа ҳеч бир оилада бўлмаган одат бор: ўз фарзадларим хатоларимни, ноўрин гапларимни менга бемалол айта оладилар. Ҳатто олти яшарлик кенжатой ўғлим ҳам. Мен бундан севинаман. Ўз камчиликларимни тузатишга уринаман. Наҳотки болаларимнинг бу феъли ўзларини ўз оталаридан баланд олиш бўлса? Аслида болаларим мендан баланд бўлишини Худодан сўрайман. Ҳой, мендан ўпкаланаётган биродар, ҳақдан бир чимдим мени душман санаган биродар, сизларга айтаётганларим ўзимни баланд олганим эмас.\nНоқислигимиздан юрак бағрим ёнаётганидандир. Раҳматлик Маҳмудхўжа Беҳбудий “биз 5-10 тамиз, холос”, деб ўртанганлар. Афсус-ки, биз 5-10 та ҳам бўла олмадик. Инсон улкан чиқиндилар ичра зарра-зарра бўлиб сочилиб ётган олтиндир. Қусрларимиз чиқиндидир! Тозаланиб борганимиз яхши эмасми?\n«Миллат фожеаси» шу муродда ёзилган.\nЮсуф Жумаев, шоир\nPrevious postЎЗБЕКИСТОН ХУКУМАТИГА РИМ СТАТУТИ ТАХДИД СОЛАДИМИ


ДАВЛАТ ТИЛИ ТЎҒРИСИДАГИ ҚОНУННИНГ 30 ЙИЛЛИГИ БАЙРАМОНА НИШОНЛАНАДИ – Biz bilan birga taraqqiyot sari\nHome /Maqolalar/ДАВЛАТ ТИЛИ ТЎҒРИСИДАГИ ҚОНУННИНГ 30 ЙИЛЛИГИ БАЙРАМОНА НИШОНЛАНАДИ\nYangiliklarOktabr 11, 2019\n«Давлат тили тўғрисида»ги қонун қабул қилинганининг 30 йиллиги Ўзбекистонда кенг нишонланади.\n4 октябрь куни Ўзбекистон Президенти Шавкат Мирзиёев “Давлат тили тўғрисида”ги қонун қабул қилинганлигининг 30 йиллигини муносиб нишонлаш тўғрисидаги фармонни имзолади (1989 йил 21 октябрь).\n«Ўзбек тили дунёдаги энг қадимий ва энг бой тиллардан бири сифатида халқимизнинг миллий ўзига хослиги ва мустақил давлатчилигининг тимсоли, бебаҳо маънавий бойлиги ва буюк қадрияти бўлиб, улар мамлакатнинг ижтимоий-сиёсий ва маънавий-маърифий тараққиётида жуда муҳимдир», дейилади ҳужжатда.\nТарихий қонун асосида «Сўнгги йилларда она тилимиз мустаҳкам ҳуқуқий база ва юқори мақомга эга бўлди. Бугунги кунда ўзбек тили ҳаётимизнинг барча жабҳаларида – давлат ва жамият бошқаруви, давлатлараро муносабатлар, фан, таълим ва тарбия, тиббиёт, маданият ва санъат соҳаларида фаол фойдаланилмоқда, бу халқаро стендлардан баланд овозда эшитилмоқда”,- дейилади қарорда.\n“Ўзбекистон тараққиётининг ҳозирги янги босқичи – миллий тараққиёт даври талабларидан келиб чиққан ҳолда, жамиятда она тилимизнинг ўрни ва обрўсини ошириш бўйича кенг кўламли ишлар олиб борилмоқда”, – дейилади ҳужжатда. Алишер Навоий номидаги Тошкент давлат ўзбек тили ва адабиёти университети ташкил этилди, вилоятларда таниқли ўзбек олим ва ёзувчиларининг ижодий мактаблари очилди.\nҚарорда «Давлат тили тўғрисида»ги қонун қабул қилинганлигининг 30 йиллигига бағишланган оммавий маънавий-маърифий тадбирлар дастури тасдиқланди. Тадбирларга тайёргарлик кўриш ва ўтказиш бўйича ташкилий қўмитани Бош вазир Абдулла Арипов бошқарди.\nУшбу санага бағишланган байрам тадбирлари мамлакатнинг барча шаҳар ва туманларида бўлиб ўтади. Ўрта мактаб ўқувчилари ўртасида ўзбек тилидан иншолар танлови ташкил этилади. Театр ва кинотеатрларда, шунингдек маданият саройларида буюк алломалар ҳақидаги спектакллар, филмлар ва ҳужжатли филмлар намойишлари бўлиб ўтади.\n«Ўзбек тилини ривожлантириш муаммолари ва халқаро ҳамкорлик» мавзусида халқаро илмий-амалий конференция ва «Ўзбек тилшунослигининг долзарб масалалари»га бағишланган республика конференциясини ўтказиш белгиланган. Адабий-маърифий кечалар ва янги китобларнинг тақдимотлари режалаштирилган.\n21 октябрь куни Тошкентдаги ва бошқа вилоятлардаги Ўзбекистон Миллий боғида ўзбек адабий тилининг асосчиси Алишер Навоий ҳайкали пойига гул қўйиш маросими бўлиб ўтади.\nЎзбекистоннинг чет эллардаги элчихоналари ва дипломатик ваколатхоналарида ўзбек тилига бағишланган тадбирлар режалаштирилган. Шунингдек, уларда ҳам “Ўзбек тилининг дўстлари” клублари ташкил этилади.


Ўзбекистонда газ йўқлигидан мевали ва ноёб дарахтлар ўтин бўляпти\n05 июл 2022, Тошкент вақти: 20:09\nБешариқда газ йўқлигидан мевали дарахтларга арра урилмоқда\nЎзбекистоннинг кўплаб вилоятларида бу йилги қиш мавсумида ҳам газ бўлмаслиги ҳақидаги огоҳлантирувлар ортидан аҳоли ўтин ғамлашга киришган. Қашқадарё вилоятида эса ўтин ғамлаш мақсадида одамлар мевали дарахтлар ва ҳатто "Қизил китоб"га киритилган ноёб дарахтларни ҳам кесиб кетишаётганини Озодлик манбалари айтмоқда.\nЎзбекистоннинг Фарғона вилояти Бешариқ тумани Узун қишлоғида ҳокимият вакилларининг бу йил қиш мавсумида туманга газ узатиш буткул узилиши мумкинлиги ҳақидаги огоҳлантируви ортидан аҳоли ўтин ғамлашга киришган.\nҚишлоқда мевали дарахтларга ҳам арра урилаётгани айтилмоқда.\nБешариқликлардан бири Озодлик билан суҳбатда ёқилғи танқислиги сабабли боғлардаги мева дарахтларини ҳам чопиб, ўтинга айлантиришаётганини айтди.\n– Фермерларнинг далаларида дарахт қолмади. Мевали дарахтлар ҳам арраланмоқда. Фермерларни пахта далаларидан ғўзапоя ўғирлаш авжига чиқмоқда. Туман ҳокимиятидагилар бу йил ҳам газ бўлмайди, қиш ғамини ҳозирдан кўраверинглар, дейишганидан сўнг ўтин қимматлаб кетди. Бир эшак арава ўтиннинг баҳоси 150000 сўмга чиққан, - дейди Озодликка исми сир қолиши шарти билан гапирган бешқариқликлардан бири.\nМаҳаллий кузатувчиларга кўра, газ таъминотидаги узилишлар нафақат Фарғонанинг Бешариқ тумани, балки бутун Фарғона вилояти, қолаверса Ўзбекистоннинг бошқа вилоятлари қишлоқларига таҳдид солмоқда.\nЎзбекистоннинг Қашқадарёнинг чўл туманларида эса аҳоли газ йўқлигидан "Қизил китоб"га кирган ўта ноёб, юлғун дарахтларини чопиб, ўтин қолмоқда.\nБу ҳақда шу вилоятда яшовчи, исми сир қолишини истаган экологлардан бири Озодликка маълум қилди.\n- Далаларда тол, тераклар ўтинга чопиляпти, улар майлику, лекин, юлғунлар борку "Қизил китоб"га киритилган, ана шу юлғунлар ҳаммаси чопиляпти, қишлоқ атрофида тополмайсиз. Одамлар қишдан чиқиш учун юлғунни томиригача кавлаб олиб, ўтин қиляпти. Қараб туриб табиатга раҳмингиз келади-да. Тепадагилар фалонча газ ишлаб чиқардик, фалонча нефт ишлаб чиқардик дейди, лекин аҳоли газсиз, ноёб дарахтлар ўтин бўляпти. Табиатга раҳмим келади, - дейди қашқадарёлик эколог.\nЎзбекистонлик таниқли инсон ҳуқуқлари фаоли Абдусалом Эргашев Озодлик билан суҳбатда мамлакатнинг газ етиб бормаган қишлоқларида аҳоли совуқдан ўлиб қолмаслик учун мевали дарахтларни ҳам чопишга мажбур бўлаётганини айтади.\n- Фарғонанинг Бувайда, Олтиариқ, Қўқон туманларида йиллардан бери газ йўқ. Риштон тумани Совет давридан бери газсиз. Суюлтирилган газ ҳам етарлича таъминлаб берилмаяпти. Тирик қолиш учун, совуқдан ўлиб қолмаслик учун одамлар олдин ўзиникини, кейин қўшнисининг дарахтини чопади, ғўзапояларни ўғирлашгача боради. Совет даврининг очарчилик йилларида ҳам шундай бўлган, - дейди фарғоналик ҳуқуқ фаоли Абдусалом Эргашев.\nОзодликка мурожаат қилган тингловчилар Ўзбекистон президенти вазифасини ижро этувчи ва Бош вазир Шавкат Мирзиёевнинг виртуал қабулхонасига юборилган шикоятлардан ҳам натижа бўлмаётганидан шикоят қилмоқда.\nАндижон шаҳрининг Эркин маҳалласида яшайдиган тингловчининг айтишича, унинг газ йўқлиги ҳақида Бош вазир қабулхонасига икки марта ёзган шикояти яна қайтиб газ идораси раҳбарларига юборилган:\n“Бизнинг маҳалла шаҳар марказида бўлса ҳам беш йилдан бери газ йўқ. Қўшни маҳаллада оз-моз бор эди, энди уни ҳам кесиб ташлашибди. Бош вазирга икки марта ёздим. Икки марта ҳам оддий бир газчи келиб, “бекорга овора бўлиб ёзиб юрма, барибир газ берилмайди”, деди. Мен ҳайрон қоламан, агар бир жиддий чора кўрилмаса, ёзган шикоятларимиз яна қайтиб ўзларига келса, у виртуал қабулхонанинг кимга кераги бор?”, дейди андижонлик.\n“Ўзбекнефтегаз” давлат ширкати расмий сайтида иддао қилинишича, милий холдинг ширкатининг “ишлаб чиқариш қувватлари” Ўзбекистонда йилига 60-70 миллиард куб метр табиий газ қазиб олиш “имконини беради”.\nЛекин шунга қарамасдан, газ тақчиллиги муаммоси ўзбекистонликлар кундалик ҳаётининг воқелигига айланган.


Ўзбекистон, 02 май 2015\n17 октябр 2019, Тошкент вақти: 15:23\nшанба 2 май 2015\nСамарқандда фонтан сайли\nФарғонада икки яшар қизча ўғирланиб ўлдириб кетилди\nФарғона вилояти Ўзбекистон туманидаги Каримдевона қишлоғида номаълум шахс икки яшар қизчани ўғирлаб кетди. Қизалоқ ўғирлангандан сўнг эртаси куни унинг жасади қўшни маҳалладаги ариқ ичидан топилди. Суд тиббий экспертизаси қизча бўғиб ўлдирилганидан сўнг ариққа ташлангани ҳақида хулоса берган.\nАҚШ Давлат департаменти матбут вакили Жэфф Ратке 1 май куни Вашингтонда ўтган матбуот брифингида Ўзбекистон ҳукуматини узоқ йилдан бери қамоқда қолаётган мухолифатчи журналист Муҳаммад Бекжонни озод қилишга чақирди.\n“Туркистон Легиони” раҳбарларидан бири Рўзи Назар Туркияда дафн этилди\nИккинчи жаҳон уруши даврида нацистлар сафида туриб, совет қўшинларига қарши курашган "Туркистон Легиони"нинг етакчиларидан бири Рўзи Назар Туркиянинг Фатҳия шаҳрида дафн этилди. Рўзи Назар жума куни 98 ёшида вафот этди.\nЎзбекистон-Қирғизистон чегарасини тўрт ойда 139 одам бузгани аниқланди\nЎзбекистон ва Қирғизистон чегарачилари берган маълумотлардан келиб чиқилса, йил бошидан то шу кунгача икки давлат чегарасини ноқонуний кесиб ўтишда ва чегара режимини бузганликда айбланиб камида 139 одам қўлга олинган.


Олий суд «Янгиобод» турбазасини тортиб олиш бўйича ҳоким қарорини бекор қилди\nОлий суднинг маъмурий ишлар бўйича судлов ҳайъати судьяси Аҳатова Шаҳноза 5 июнь куни «Янгиобод» турбазаси бўйича қарор қабул қилди. Унга кўра, тадбиркор шикояти қаноатлантирилган.\nОлий суд ахборот хизмати раҳбари Азиз Обидовнинг Kun.uz'га маълум қилишича, очиқ суд мажлисида «Yangiabad Jemchujina Chatkala» МЧЖ фаолиятига оид 2019 йил 19 мартда қабул қилинган Нурафшон шаҳар маъмурий суди қарори ва 2019 йил 30 апрелда ушбу иш бўйича қабул қилинган Тошкент вилоят маъмурий судининг ажрими бекор қилинди.\nБундан ташқари, Тошкент вилояти ҳокимининг «Янгиобод» турбазасининг давлат фойдасига олиб қўйилиши бўйича 2019 йил 25 январда имзолаган қарори ҳам бекор қилинди. Олий суднинг ушбу қарори қабул қилинган пайтдан бошлаб кучга киради.\n2019 йили апрель ойида Kun.uz'га интервью берган тадбиркор Али Тўхтаев «Янгиобод» турбазаси ишини Олий судга олиб чиқишини билдирганди. У ўшанда вилоят судида чиқарилган қарорга муносабат билдирганди.\n«Биз суднинг бугунги қароридан норозимиз, бизда Олий судга апелляция бериш имконияти бор ва биз бу имкониятдан албатта фойдаланамиз», – деди Тўхтаев.\nТошкентдан 120 км узоқликда, Ангрен атрофида жойлашган «Янгиобод» туристик базаси соҳиблари (2019 йили воқеалар юз берган пайтда ушбу лавозимда ишлаган) Тошкент вилояти ҳокими Ғуломжон Ибрагимовнинг ушбу объектни давлат фойдасига олиб қўйиш ҳақидаги қароридан норози бўлишганди.\nУлар турбаза ҳудудини Ўзбекистон Миллий гвардияси вакиллари қуршаб олгани ва у ерга ҳеч кимни киритилмаётгани ҳақида хабар қилганидан сўнг, мазкур воқеа шов-шувли тус олганди.\nОлий суд пленумининг мажлиси бўлиб ўтди. Унда иккита қарор лойиҳаси муҳокама қилинди\n09:33 / 25.06.2020\nБор отангга, бор онангга... ёхуд Олий суд ўз манфаати йўлида фуқарони сарсон қилишда давом этмоқда


Самарқандда брифинг ўтказилди\nУнда Самарқанд вилояти божхона бошқармаси томонидан 2021 йилнинг ўтган январь ойи давомида мамлакатимиз иқтисодий хавфсизлигини таъминлаш, божхона тўловларини ундириш, тадбиркорлик субъектларини қўллаб-қувватлаш, “яширин иқтисодиёт”га қарши курашиш, божхона тўғрисидаги қонун ҳужжатлари бузилишларининг олдини олиш, уларни аниқлаш борасида амалга оширилган ишлар юзасидан батафсил маълумотлар бериб ўтилди.\nЭкспорт-импорт операцияларини амалга оширишда тадбиркорлик субъектларига янада қулайлик яратиш мақсадида жорий йилнинг 26 январь куни “Самарқанд-Бухоро-Туркманобод” йўналишидаги “М-37” автомагистрал йўлининг Самарқанд тумани Мотрид қўрғонидан ўтган қисмида 1867 кв. метр ҳудудга тенг, 1125 тонна миқдордаги товарларни сақлаш учун мўлжалланган омборлари мавжуд “Самарқанд” ташқи иқтисодий фаолият божхона пости янги маъмурий бинода иш бошлади.\nЖорий йилнинг январь ойида Самарқанд вилояти божхона бошқармаси томонидан Давлат бюджетига божхона тўловларидан жами 136,8 млрд. сўм пул маблағлари ўтказилди.\nҲисобот даврида, ташқи иқтисодий фаолият қатнашчилари томонидан импорт қилинган товарларга қонунчиликда белгиланган ставкалар асосида жами 79,3 млрд. сўм миқдорида божхона тўловларидан имтиёзлар қўлланилди.\nБундан ташқари, бугунги кун шароитида тадбиркорлик субъектларини ҳар томонлама қўллаб-қувватлаш мақсадида вилоятда фаолият юритиб келаётган 11 нафар тадбиркорларга жами 32 млрд. сўм миқдоридаги божхона тўловларини кечиктириб тўлашга рухсат берилди.\nЯнварь ойида Самарқанд вилоятининг ташқи савдо айланмаси 125 млн. долларни, шундан: экспорт – 25 млн. долларни, импорт – 100 млн. долларни ташкил қилди.\nТашқи савдо айланмасида энг юқори улуш Россия, Хитой, Тожикистон, Қирғизистон, Озарбайжон, Туркия, Қозоғистон, Туркманистон ва Беларусия давлатлари ҳиссасига тўғри келмоқда.\n2021 йилнинг январь ойида 45 та давлатдан умумий қиймати 100 млн. долларига тенг бўлган товарлар импорти амалга оширилган.\nИмпорт қилинган товарлар асосан, транспорт ва унинг эҳтиёт қисмлари, технологик асбоб-ускуналар, металл ва улардан тайёрланган буюмлар, тиббиёт ва фармацевтика, қишлоқ хўжалиги, тўқимачилик ҳамда озиқ-овқат маҳсулотларига тўғри келади.\nИмпорт маҳсулотлари кўпроқ Хитой, Россия, Туркия, Украина, Қозоғистон каби давлатлардан олиб келинган.\nЖорий йилнинг ўтган даври мобайнида контрабанда ва божхона қонунбузилишига қарши курашиш йўналишида 65 та ҳуқуқбузарлик ҳолатлари фош этилиб, натижада 1,0 млрд. сўмлик товарлар ашёвий далил сифатида олиб қўйилди.\nҚонунбузилиши ҳолатлари бўйича жами 6,9 млрд. сўмлик қўшимча божхона тўловлари ҳисобланиб, ундиришга қаратилди.\nАниқланган ҳолатлар юзасидан 3 та жиноят ишлари қўзғатилиб, тергов органларига юборилган бўлса, 53 та ҳолатда эса ҳуқуқбузарларга нисбатан маъмурий ишлар юритилган.\nШу билан бирга, ҳисобот даврида 543,68 грамм. гиёҳвандлик воситаларини ноқонуний айланмасининг олди олинди.\nВилоятнинг ички ҳудудида тегишли тартибда рўйхатдан ўтмасдан, сифати кафолатланмаган қўлбола маҳсулотлар ишлаб чиқаришга мўлжалланган 1 та “яширин цех” фаолиятига чек қўйилди.\nШунингдек, ҳуқуқбузарликлар профилактикасини амалга ошириш юзасидан жойларда аҳоли ҳамда тадбикорлик субъектлари иштирокида 19 маротаба давра суҳбатлар ва учрашувлар ўтказилган.\nЎзбекистон Республикаси Президентининг 2021 йил 3 февралдаги ПФ-6155-сонли фармони билан тасдиқланган давлат Дастурига кўра, 2021 йил 1 июлдан бошлаб:\n- суюлтирилган газ импорти учун божхона божи ва импорт учун талаб этиладиган ҳужжатлар бекор қилинади;\n- “Масофавий электрон декларациялаш божхона постлари” синов тариқасида ташкил этилади;\n- божхона расмийлаштируви жараёнларида инсон аралашуви кескин қисқартирилади;\nТадбир якунида Давлат божхона қўмитасининг 11-08 ҳамда вилоят божхона бошқармасининг (66) 233-63-00 рақамли “Ишонч телефони” эслатиб ўтилди.


ТИЛДАН КЕЛАДИГАН МУСИБАТ – Nasihat.uz\nБу ҳадис мусулмон инсонга тилни беҳуда сўзлардан, фойдасиз гаплардан сақлаш лозимлигини эслатади. Маълумки, ғийбат, туҳмат, чақимчилик, иғво тарқатиш, бировни ҳақорат қилиш ва дилозорлик тилга оид иллатлардандир. Булар сўзсиз ҳаром ишлар саналади. Ҳатто айрим мубоҳ сўзларни ҳам ўйламай-нетмай гапиравериш бориб-бориб ҳаромга айланиши мумкин.\nБаъзи одамлар ғийбатнинг ҳаромлигини билади. “Фалончи ғийбат қилди”, деб кимнидир қоралайди. Лекин шу билан ўзи ҳам ҳаром иш қилаётганини унутиб қўяди. Чунки у ҳам ўша фалончини ғийбат қилмоқда. Ибн Ҳиббон “Равзатул уқало” китобида шундай ҳикоя қилади: “Суфён ибн Ҳусайн деди: Мен Иёс ибн Муовиянинг олдида бир одамни ёмонладим. Шунда у киши юзимга қараб: “Румда ғазот қилганмисан?” деб сўради. Мен: “Йўқ”, дедим. Ҳалиги киши: “Балки Синдда, Ҳиндистонда, Туркистонда ғазот қилгандирсан?!” деди. Мен: “Йўқ”, дедим. У: “Сендан Синд, Ҳиндистону Туркистон замини омон қолади-ю, бир мусулмон биродаринг омон қолмайдими?!” деди. Мен ғинг демадим”.\nОдамлар орасида ёқимсиз гаплар оралашига, ғийбат ва иғволарнинг тарқалишига сабаб нима? Бундай нохуш ишлар кўпинча кишиларнинг бир-бирлари ҳақида ёмон гумонга бориши туфайли содир этилади. Бировни ғийбат қилаётган одам ўша биродари ҳақида ёмон фикрларни дилига тугиб гапиради. Ҳолбуки, мусулмонлар Қуръонда ҳам, суннатда ҳам бир-бирлари ҳақида фақат яхши гумон қилишга буюрилганлар.\nАмирул мўминин Умар ибн Хаттоб розияллоҳу анҳу айтади: “Мўмин биродарингнинг оғзидан чиққан гапни яхшиликка йўйишга имкон тополсанг, фақат яхши гумон қил!” (Ибн Касир, “Ҳужурот” сураси тафсири).\nАбу Қилоба айтади: “Агар бир биродарингдан сенга ёқмайдиган гап етиб келса, унга иложи борича узр қидир. Агар ҳеч қандай узр тополмасанг, унда ўзингга-ўзинг айт: “Эҳтимол биродаримнинг шундай дейишга асоси бордир-у, мен уни билмасман” (Абу Нуайм, “Ҳилятул авлиё”).\nИбн Ҳиббон шундай деган: “Жосуслик қилиш мунофиқлик аломатларидан биридир. Шунингдек, яхши гумон қилиш имон аломатларидан биридир. Ақлли одам биродарлари ҳақида яхши гумон қилади, ўзининг ғам-ташвишлари ва қайғулари билан машғул бўлади. Нодон кимса эса, биродарлари ҳақида ёмон гумонга боради ҳамда ўзининг гуноҳлари ва ҳожатларини ўйламайди. Оқил киши оғзидан кўра қулоғига кўпроқ инсоф қилиши лозим. Сабаби, унга иккита қулоқ ва битта оғиз берилган. Демак, камроқ гапириб, кўпроқ эшитиши керак. Чунки гапирса, афсус чекиб қолиши мумкин, аммо гапирмаса надоматга қолмайди. Оғзидан чиқмаган гапини қайтариш гапириб бўлган гапини қайтаришдан кўра осонроқ. Агар гапирса, сўз унга эгалик қила бошлайди, гапирмаса, у сўзга эгалик қилади”.\nҲадисдан олинадиган хулосалар:\nОдамлар ҳақида яхши гумон қилиш тилни ғийбатдан сақлашнинг бош омилидир.\n← ФАРЗАНДГА БЎЛГАН МЕҲР\nБАЪЗИ СМСЛАР – ХАТАРЛИ ТУЗОҚДИР →\nҲАЙЗ ҲАҚИДА САККИЗ ҲУКМ - 10,289 марта ўқилган


«метрополитен» тегли мақолалар – Газета.uz\n«метрополитен» тегли мақолалар\n24 ноябр 2021, 17:23\n1 декабрдан бошлаб Тошкент метрополитенида аҳолида қолиб кетган жетонларни тўлов сифатида қабул қилиш тўхтатилади.\n16 ноябр 2021, 19:16\n«Трансмашхолдинг» (Россия) билан метрони ривожлантириш тўғрисидаги меморандум имзоланди\nТошкент метрополитени ва Россиянинг «Трансмашхолдинг» компанияси ўртасида пойтахт метрополитенини ривожлантириш бўйича меморандум имзоланди. Хусусан, холдинг ер усти йўловчи транспорти ва метрополитен тармоқларини интеграция қилиш, метрополитенда савдо тизимини йўлга қўйиш, метрополитен инфратузилмаси ва ҳаракат таркибини янгилашга ёрдам беради.\n26 июн 2021, 17:23 1\n«40 млрд сўмга алоҳида подстанция харид қиламиз» — президент метродаги муаммолар ечими ҳақида\nШавкат Мирзиёев метрополитен алоҳида энергия тизимига эга бўлишини маълум қилди. Давлат раҳбарининг сўзларига кўра, метрода тез-тез учрайдиган носозликларни бартараф этиш учун қиймати 40 миллиард сўм бўлган алоҳида подстанция сотиб олинмоқда.\n8 май 2021, 01:09\nМетронинг ҳалқа йўналишидаги «7-бекат» станциясида электр таъминотида вақтинчалик узилиш кузатилди. Ҳодиса поездлар ҳаракатига таъсир кўрсатмаган.\n8 апрель 2021, 12:50\nМетронинг Сергели йўналишида поезд тўхтаб қолди\nТошкент метрополитенининг Сергели йўналишида поезд техник сабабларга кўра тўхтаб қолди. Йўловчилар эстакада орқали эвакуация қилинди. Метро йўналиши бўйлаб автобуслар қатнови йўлга қўйилди.\n26 январ 2021, 11:34 1\nЎтган йилнинг охирида узоқ кутилган Сергели метро йўналиши ишга туширилди. У тезда йўловчилар билан тўлди — куннинг энг тиғиз соатларида вагонлар одамлар билан тўлиб тошади. Бироқ, бу йўналиш атрофдаги шаҳар муҳитидан узилиб қолган (яқинда очилган Қўйлиқ йўналиши каби).\n8 октябр 2020, 16:28\nЖамоат транспортида нақд пул муомаласидан воз кечиш мақсадида 1 ноябрдан Тошкент метрополитенида жетонлардан фойдаланиш тўхтатилади.\n24 сентябрь 2020, 11:18\nТошкент метросининг 17 та бекатида биттадан чиқиш вестибюллари «ишлаб чиқариш эҳтиёжлари сабабли» вақтинча ёпилади. Бу қанча вақтгача давом этиши ҳақида аниқ маълумот берилмаган.\nСергелидаги метро кўпригидан тушган бетон бўлаги Afrosiyob ойнасига зарар етказди\nСергелида қурилаётган метро кўпригидан тушган бетон бўлаги Afrosiyob ойнасига зарар етказди. Махсус насос орқали қуйилган бетон қотмагани сабабли унинг бир бўлаги поезд устига тушган.


“Саҳобаларнинг фазли борасида юз оят” туркумидан 15-оят — Исломобод\nСиз шуердасиз Бош саҳифа → “Саҳобаларнинг фазли борасида юз оят” туркумидан 15-оят\nislomobod Январь 4, 2019 0 Изоҳ\nوَإِذَا قِيلَ لَهُمْ آمِنُوا كَمَا آمَنَ النَّاسُ قَالُوا أَنُؤْمِنُ كَمَا آمَنَ السُّفَهَاءُ أَلَا إِنَّهُمْ هُمُ السُّفَهَاءُ وَلَكِنْ لَا يَعْلَمُونَ * وَإِذَا لَقُوا الَّذِينَ آمَنُوا قَالُوا آمَنَّا وَإِذَا خَلَوْا إِلَى شَيَاطِينِهِمْ قَالُوا إِنَّا مَعَكُمْ إِنَّمَا نَحْنُ مُسْتَهْزِئُونَ * اللَّهُ يَسْتَهْزِئُ بِهِمْ وَيَمُدُّهُمْ فِي طُغْيَانِهِمْ يَعْمَهُونَ البقرة: 13 – 15\nЮқоридаги ояти карималар мунофиқлар борасида нозил бўлган. Уларга саҳобайи киромларни ўрнак қилиб кўрсатилган. Чунки, саҳобалар ўзаро бир-бирларига насиҳатгўй эдилар. Мунофиқларни иймонга чорлар ва уларга шарият илмларини тўғри талқин этар эдилар. Соғлом ақл эгаси бу нарсани англаши мушкул эмас. Абдуллоҳ ибн Салом розияллоҳу анҳу сингари зотлар тўғри йўлни тутдилар.\nИймон – қалбий ишдир. Иймонни, унинг ҳақиқати нима эканлигини билган кишигина англай олади. Шунингдек, иймон яқиний (100%лик) илм билан мукаммал бўлади.\nМўминлар одамларнинг энг яхшисидир. Мўминлар ичида саҳобалар энг афзал кишилар ҳисобланади. Аллоҳ таоло саҳобаларни афзаллик сифатлари билан сифатлаган.\nЎзбекистон инглиз тилини билиш даражаси бўйича глобал рейтингда охирги ўринлардан бирини эгаллади


Кобулдаги қизлар мактаби яқинида содир этилган кетма-кет портлашлар оқибатида 55 киши ҳалок бўлди, қурбонларнинг кўпчилиги — ўқувчи қизлар (фото) - Daryo\n12:06, 09.05.2021 47937\nАфғонистон пойтахти Кобулдаги қизлар мактабига ҳужум уюштирилиб, унинг яқинида содир бўлган портлашда, сўнгги маълумотларга кўра, 55 киши ҳалок бўлиб, 150 дан ортиқ одам яраланди. Портлаш Кобулнинг ғарбий Дашт-э-Барчи туманида юз берди.\nTolo News манбаларига кўра, мактабда учта портлаш содир этилган: дастлаб машина портлаган, сўнг иккита ракета учирилган. Мактаб ўқитувчисининг маълум қилишича, қурбонларнинг кўпчилиги — мактабда ўқийдиган 11—15 ёшли қизлар.\nВоқеа жойига бир нечта тез ёрдам машиналари юборилган, улар ярадорларни эвакуация қилган. Аммо ҳодиса юз берган жойда ғазабланган оломон тиббиёт ходимларини дўппослади.\nАфғонистон президенти Ашраф Ғанининг фикрича, портлаш ортида «Толибон» ҳаракати турибди. У ҳужумни инсониятга қарши қаратилган жиноят деб атади. Унинг сўзларига кўра, «Толибон»лар шундай ҳаракатлари орқали Афғонистондаги тинчлик жараёнини «тормозламоқда».\nАйни вақтда «Толибон»нинг ўзи ҳам ушбу ҳужумни қоралади.\nОқ уй Америка президентининг маъмурияти Тинч океани йўналишига эътиборни жамлашни режалаштираётганини айтди. Айни вақтда АҚШ давлат котиби Энтони Блинкен Афғонистондан қўшинлар чиқариб кетилгач, мамлакатда ҳокимият тепасига «Толибон»лар келиши мумкинлигини истисно қилмади.\n19:09, 08.10.2021 56533\n12:15, 19.09.2021 68166\n15:00 Бугун 285\n14:58 Бугун 478\n14:48 Бугун 659\n14:37 Бугун 1035\n22:19, 17.10.2021 77664\n07:34, 17.10.2021 76090\n19:20, 17.10.2021 64426


Рўзибой Азимий: Раҳматли дадам ажойиб инсон эдилар | ДУНЁ ЎЗБЕКЛАРИ | Mobile Version\nРўзибой Азимий: Раҳматли дадам ажойиб инсон эдилар\n08/19/2019 Ismat Khushev Воқеа ва ҳодисалар\n2010 йилнинг 20 август куни. Тошкентда ҳаво ҳарорати 40 даражадан иссиқ. Тушки соат 15 лар атрофида Тӯқимачилар комбинати бекатидан 45-автобусга миниб, уйга, Қӯйлиқ мавзеси томонга қараб йӯл олдим.\nДимиққан автобусда кетаётиб иссиқданми ёки миям чарчаганиданми ухлаб қолибман. Қуш уйқу бӯлишига қарамай дадам тушимга кирибди. Тушимда поездда кетаётирмиз. Купели вагоннинг иккинчи қаватида ётарканман, бирдан пастки қаватда ётган дадамнинг энтиккан овози эшитилди, пастга тушишга ҳар қанча ҳаракат қилсам-да, асло тушолмайман.\nДадам иссиқдан бӯй-бӯй терлаб, нафас етказолмаётир, менга нимадир демоқчию, лекин жон таслим қилаётир. Буни кӯриб, дадамга талпинаману, аммо жойимдан қӯзғала олмайман. Алал-оқибат ӯрнимдан даст турганимда… автобусимиз эндигина Аэропортдан ӯтган эди.\nТушимдан алланечук бӯлиб, тушкун кайфиятим яна тушиб кетди.\nОрадан 5 дақиқа ӯтар-ӯтмас уяли телефоним жиринглади. Нариги томондан поччам қаердалигимни сӯради. Автобусдалигимни билгач зарур гапи борлигини айтиб, автобусдан тушишимни илтимос қилди.\nАвтобусдан тушганимда жияним телефон қилди. Тезда Туркистонга қараб йӯлга чиқишим кераклигини, сабаби дадамнинг аҳволи оғирлигини айтди. Синчиклаб сӯрайверганимдан кейин жияним дадам оламдан ӯтганлиги тӯғрисида очиқ хабар берди…\nБугун ана шу кӯнгилсиз воқеа рӯй берганига тӯққиз йил бӯлди.\nМени ҳамон армон қийнайди. Дадамнинг сӯнги сӯзларини, рози-ризоликларини эшита олмаганимдан, бутун умрини, бутун ҳаётини бизга бахшида қилган Отажонимнинг сӯнги кунларида ёнида бӯла олмаганимдан қаттиқ изтироб чекаман, сӯнги манзилга розиликларини олиб кузата олмаганим ич-этимни тирнайди.\n, ноҳақликларга, ёлғон-яшиқларга тоқатсиз, ҳар қандай тақдирда ҳам тӯғри сӯзни айтишдан асло қӯрқмайдиган, чӯчимайдиган мард, жасур, ҳаётларининг энг сӯнги кунигача меҳнат қилиб ӯтган меҳнаткаш, қӯли гул, қалби нур инсон эдилар.\nОтажон, Сизнинг ӯрнингизни ҳеч ким, ҳеч қачон боса олмас экан!\nЖойингиз жаннат, охиратингиз обод бӯлсин, Олампаноҳим!\n23Ulugbek Ashur, Bahtiyar Shahnazar and 21 others\nОхиратлари обод булсин! Маконлари жаннат булсин!\nЖойлари жаннатда булсин! Омин!\nОллоҳ раҳмат қилсин\nЖасур ҲАМРОЕВ: Охиратинг обод бўлсин, Бобур!\nКарим Баҳриев: Қодирий отилиши олдидан икки ракат номоз ўқиб олишга рухсат сўраган эканлар…\n“Туркистон Легиони” раҳбарларидан бири Рўзи Назар Туркияда вафот этди\nФедор Раззаков: Глава 31. Гибель «Пахтакора»\n“Дунё ўзбеклари” мухолифат фаоли Мўътабар Тожибоевага таъзия билдиради\nНоҳақ ҳибсда қолаётган Миродил Жалоловнинг падари бузруквори вафот этди!\nAbdurehim Heyit Şehid edildi (Ўтганлар ёди” туркумидан)\nИсмат Хушев билан 20 минут 9 май Ғалаба куни, Мотам куни эмас!!! – (Президентга хат)


ОНАМ РЎМОЛИДЕК АЗИЗ БАЙРОҒИМ! – mulkdor.com\nJuly 20 2018, 03:07 Жамият\nКечадан буён “Фейсбук” ижтимоий тармоғидаги Халқ билан мулоқот гуруҳида Vakhid Qurbonov томонидан жойланган Ўзбекистон байроғи акси туширилган пайпоқ расми қизғин баҳс-мунозара қилинмоқда.\nФойдаланувчи расмга “Бозорларимизда пайдо бўлган янгича дизайндаги пайпоқ… Калла ишламаса ҳам қийин экан” дея изоҳ ҳам қолдирган. Албатта, фойдаланувчиларнинг жудаям аксариятига бу пайпоқ маъқул келмагани шарҳлардан билиниб турибди. Кўпчилик бу маҳсулотни ишлаб чиқарганларни фаросатсизликда, ахмоқликда айблаган бўлса, ҳиссиётига эрк берганлар ҳатто бу ишни миллат шаънини ерга уриш сифатида жиноятгача тенглаштирган.\n“Байроғимиз оёқ остида эмас, баландларда ҳилпираши керак. Байроққа нисбатан бундай муносабат учун жавобгарлик бор” деб ёзса Муҳайё Ҳакимова, Самандар Музаффаров “Миллий ғурури йўқлар сотишяпти. Аҳмоқларнинг оёғида ҳам кўришимиз мумкин, худди дипломни оёқ ости қилишганидек.\nБу бўйича албатта чора кўриш лозим” деб фикр билдирган. Zebu Zarнинг фикри янада қатъий: “Байроғимиз бизнинг фахримиз, ғуруримиз. Уни баланд чўққиларга кўтариш ўрнига оёқости қилиб моддий манфаат кўрганларни Ўзбекистон фуқаролигидан бутунлай чиқариб ташлаш керак”, – дейди у.\nМустақил юртимиз байроғи, унинг шаъни учун куюнчаклик билан изоҳлар қолдирилгани одамни хурсанд қилади албатта. Демак, юртдошларимиз, айниқса, ёшлар давлатимиз рамзларига эътиборсиз эмас, уларни кўз қорачиғидек асрашни жуда яхши билишади. Демак, миллий ғуруримиз мустаҳкамланиб боряпти. Аммо, шундай изоҳлар ҳам борки, одамни ўйлантириб қўяди.\nТўғри, турли одамдан турфа фикр чиқади ва маълум бир воқеа-ҳодисага ҳар ким ўз қарашидан келиб чиқиб муносабат билдиришга ҳақли. Бироқ гап миллат шаъни, қадр-қиммати ҳақида гап кетганда, кўпчиликнинг фикрига қарши бориш, билиб-билмай маҳмадоналик қилиш яхши эмас.\nБу ҳолат “Пайпоқ” масаласида ҳам кузатилди. B.R. исм-фамилияли фойдаланувчининг фикри бунга мисол. У шундай изоҳ қолдирган: “Чунмадим бу нимаси ёмон, патриотизм, патриотла олиб кияди. Носки кийиш оёқ ости қилинди деганимасу. Одамлага тема боса болди бир бирини отин соъйворишга тайёр. Балки шу наскини олиб киймас, деворга осиб қўяр сувенир қилиб. Товба”.\nУнинг шарҳига O.U. жавоб ёзган: “Шунақа тупойча ойлидиган одамлар кўпде! Ман ҳам этдим нимаси ёмонлигини лекин бу тупойлар барбир тушунмаяпти :D”.\nB.R: “Байро турсулаям бору ниме уни тема қилишмаяпти унда”.\nO.U. “тшунмаса қийин экан, лекин шуни чиқариб сотвотган тадбиркорга 5 баҳо! Қўлидан келса қолганлар ҳам шунақа қилиб сотсадее кўп гапирмасдан…”\nБу икки йигитнинг ўзаро ёзишмаларини кирилчага ўгирдиму хатоларини тўғрилашни лозим топмадим. Хатолар ўз йўлига, аммо уларнинг фикрлашлари одамни ўйлашга мажбур қилади. Уларнинг қарашича бу фидойилик.\nДемак, патриотизм ниқоби остида байроқни пайпоқ қилиб кийиш мумкин. Киймасангиз деворга осиб қўйингмиш. Ўйлашимча, бу йигитлар ўзбекчиликдан, ўзбекона урф-одатлардан тамомила бехабар. Улар ўзбеклар ўз уйлари деворига пайпоқ осиб (ҳатто у сувенир бўлса ҳам) қўймасликларини билишмайди. Ўзбекнинг уйи деворида дўппи, чопон, чакмон сингари кийимлар осилиши мумкин, ҳатто шим ёки иштон ҳам илинмайди деворга – маданиятимиз шунақа!\nЭнг ёмони улар бошқаларни (изоҳ ёзган минглаб катта-кичик инсонларни) “тупойлар” дея ҳақорат қилишдан уялишмаяпти. Ўзларини ўзгалардан ақлли ҳисоблаган бу шоввозлар ҳақорат жиноят эканлигини билишмаса наҳотки?\nБуларнинг “тарбиячилари” ким экан-а?! Кейинроқ эса ўз фикрларига ўзлари терс жавобга ўтишади. Яъни, ҳозиргина бу ишни “патриотизм” сифатида баҳолаётганлар энди бу бир бизнес эканлигини айтишиб, тадбиркорга 5 баҳо қўйишади. Бу энди иккиюзламачиликдан бошқа нарса эмас. Тўғри, улар ёзганидек байроқ акси туширилган шортикларда рингга чиқаётган боксчиларимиз ҳам бор. Барибир, бу ҳам чиройли эмас.\nЖаҳон ареналарида ғолиб бўлиб, Ватан байроғини юксакларга кўтараётган спортчиларга таҳсин айтган ҳолда, байроқ-шортиклар масаласи билан шуғулланишни спорт мутасаддилари ҳукмига ҳавола қилайлик. Байроғимиз белдан пастга тушгани яхши эмасда назаримда. Farruh Abdullaev Чет элга чикиб кеган одам бошкача фикрлиди! …хорошие носочки. Бу укамиз ўз фикрига ўзи бош бармоқ белгисини қўйиб қойил қилдимми, дегандек бўлади.\nБу билан у хорижда, масалан, Америкада одамлар АҚШ байроғини калта иштон, майка, пайпоқ ва ҳоказо кийимлар сифатида кийиб юришлари оддий хол эканлигини айтмоқчи. Бу ўринда у ҳақ. Лекин биз Америкада эмас Ўзбекистонда яшаяпмиз. Бизнинг давлат рамзларига муносабатимиз тамомила бошқача.\nЧет элга чиқиб келган одам ўша жойга ўзбекона урф-одатни, фаҳм-фаросатни ташлаб келса, бунақа “фикрлайдиганлар” бизнинг жамиятга умуман кераги йўқ. Ўзбекистон – Ватанимиз, жонимиз, боримиз. Ватан биз учун Она каби муқаддас, улуғ. Бежизга она Ватан демаймиз.\nВатан байроғини пайпоқ сифатида кийиш мумкин, дегувчиларга жавобим шу: Ватан Онамиз экан, демак, Ватан байроғи Онамиз рўмоли сингари азиздир.Биз – ўзбеклар оналаримиз рўмолини ҳеч қачон оёқларимиз остига ташламаймиз. Балки кўзларимизга суртиб, бошимиз қадар баланд тутиб юрамиз. Оналаримиз омон бўлсин, Ўзбек миллати байроғи доим юксакларда ҳилпираб турсин!


Нанайликлар ҳали ҳам ариқдан сув ичмоқда. Ҳоким ўринбосари «муаммо ҳал бўлди» деганди – Дарё уз Янгиликлар\nГлавная / Жамият / Нанайликлар ҳали ҳам ариқдан сув ичмоқда. Ҳоким ўринбосари «муаммо ҳал бўлди» деганди\nAkbar 19.01.2021\tЖамият Comments Off on Нанайликлар ҳали ҳам ариқдан сув ичмоқда. Ҳоким ўринбосари «муаммо ҳал бўлди» деганди 4 Показы\n«55 йил олдин шу ерга кўчиб келганмиз. Ўша пайтдан бери ичимлик суви муаммоси билан яшаймиз. Менимча сув масаласи ҳал бўлмайди…\nҲудуддаги 51-мактабда ҳам тоза ичимлик суви йўқ. Мактаб ёнидан ариқ оқиб ўтган…\nПред. Олис ҳудудларга бориб ишлайдиган ходимларга қўшимча тўловлар қай тартибда тўланади?\nСледующая Жиззах вилоятида бир кунда 5 ҳудуд раҳбари алмашди


Сессиядан сўнгги ўйлар: Сенатнинг вилоят ҳокимлари томонидан ислоҳотларни жадаллаштириш бўйича ҳисоботларини эшитиш амалиёти самара беряпти - zarnews.uz\nСессиядан сўнгги ўйлар: Сенатнинг вилоят ҳокимлари томонидан ислоҳотларни жадаллаштириш бўйича ҳисоботларини эшитиш амалиёти самара беряпти\nХабарингиз бор, бугун халқ депутатлари вилоят Кенгашининг сессияда ҳудудни ижтимоий-иқтисодий ривожлантириш борасида маҳаллий Кенгаш депутатларининг роли тўғрисидаги масала ҳам муҳокама қилинди.\nХусусан, вилоятнинг барча соҳалардаги равнақи белгиланган “Йўл харитаси”да халқ депутатлари вилоят Кенгаши фаолиятини жонлантириш борасидаги вазифалар ҳам ўз аксини топди.\nФ.Тошев, Олий Мажлис Сенати аъзоси:\n- Сенатнинг вилоят ҳокимларининг ислоҳотларни жадаллаштириш бўйича ҳисоботларини эшитиш амалиёти яхши самара беряпти.\nБиринчидан, олий палата бу борадаги ишларни атрофлича ўрганади, ундан жамоатчиликни хабардор этади.\nИккинчидан, маҳаллий ижро ҳокимияти эътиборини мавжуд камчиликларни бартараф этишга қаратади.\nУчинчидан, маҳаллий Кенгашлар депутатлари масъулиятини оширади.\nТўртинчидан, давлат дастурлари ва йирик лойиҳалар ижросини таъминлашда республика миқёсида ҳал бўладиган масалаларга ечим топишда кўмаклашади.\nБугунги сессия қарор асосида тасдиқланган “Йўл харитаси” вилоятдаги кўплаб лойиҳларни ўз вақтида рўёбга чиқишини таъминлайди, деб ўйлайман.\nЗайнаб Бердиева, вилоят Кенгаши депутати:\n– Олий Мажлис Сенати ишчи гуруҳи маълумотномасида амалга оширилаётган ибратли ишларимиз баробарида, йўл қўйилган камчиликлар ҳам кўрсатиб ўтилди. Муҳими, бу камчиликларни бартараф этиш бўйича вазифалар аниқ белгилаб берилди.\nБиз туман Кенгаши депутатлари билан ҳамкорликда янги иш ўринларини яратиш, эҳтиёжмандларни камбағалликдан чиқариш дастурлари ижросини қатъий назоратга олганмиз. Карантин шароитига қарамасдан, “Кумуш тола” МЧЖ Кореядан қиймати 1,5 миллион АҚШ долларига тенг ипак мато ишлаб чиқарувчи ускуна келтириб ўрнатди. 100 гектар майдонда лимонарий қурилди, тўқимачилик кластери ташкил этилди. Бугунги сессия қарори билан тасдиқланган “Йўл харитаси” эса бу ютуқларимизни 2-3 ҳисса кўпайтириш имконини беради.\nЎктам Саидмуродов, вилоят Кенгаши депутати:\n– Сессияда ҳозирги шароитда депутатлар фаоллигини янада ошириш жуда муҳим эканлиги алоҳида таъкидланди. Шу сабабли энди Сенат тавсиясига кўра, Кенгаш сўровини қўллаш, депутатлик сўровида натижадорликка эришиш зарур.\nСессияда вилоят Кенгашида тажриба тариқасида котибият тузилиши, унинг алоҳида маош олиб ишловчи таркиби шаклланиши фаолиятимизни бундан-да жонлантиришга ёрдам беради. Кенгаш қошидаги Ижтимоий шерикчилик бўйича жамоат комиссиянинг тузилиши эса нодавлат ва нотижорат ташкилотлари билан ҳамкорликда, уларнинг ташкилотчилик салоҳиятидан фойдаланишда депутатларга жуда қўл келади.\nБугунги сессия ва унинг қарори фаолиятимизда янги босқични бошлаб беришига ишончим комил.\nШавкат Мирзиёев Сенатнинг янги қурилаётган биносига борди\nКонституцияга ўзгартиш киритилади


Исмат Хушевнинг Фарғонадаги нутқи ҳақида (Йигирманчи мақола)\nВидео, Муаллиф ҳақида, Муносабат | 01/10/2018 8:21 PM 29960 марта ўқилди\nАҳли Расул Муҳаммад: ҲАЁТ ҲАҚИҚАТИ\n“Ўзбекистонда халқ дардини айтадиган журналистика йўқ!”\nЧимёнда бўлиб ўтган медиа ўқув-семинарини ракурси эгри медиаҳангомага ўхшатилса адолатли бўлади.\nЧунки у ерда бўлиб ўтган барча чиқишлар, ваъзлар-сўзлар журналистика учун, оммавий ахборот воситалари учун, ва инчунин, халқ учун ҳам ҳеч қандай фойдали қийматга эга эмас.\nЖурналистика ва унинг маҳсулоти бўлмиш газета-журнал, радио-телевидение, интернет жанрлари фақат битта нарса билан – ҲАЁТ ҲАҚИҚАТИ билан тирик. Барча услуб, барча шакл, барча восита, барча сўз ва оҳанг ана шу биргина ҲАҚИҚАТ атрофида айланиши лозим.\nБундан бошқача бўлиши мумкин эмас. Журналистиканинг жони ҳам, қони ҳам ҳақиқат.\nАгар шу нуқтаи назардан қараладиган бўлса, Ўзбекистон ва жаҳон оммавий ахборот воситаларининг ҳаммаси ҳам бирдек ўз функциясини бажараяпти деб бўлмайди. Уларда ҳаққоният эмас, тенденциозлик, тарафкашлик, ёлғончилик устунлик қилади.\nХолислик бўлмадими – журналистика маҳсулотининг ўлгани шу, унда реал ҳаёт эмас, рўё хаёл барқ уради. Ёлғон қаҳ-қаҳ уриб Ҳақиқатни эшшак қилиб миниб олади.\nФарғона медиасеминарига оид материалларни кузатар эканман, ўша айёр Ёлғоннинг қаҳ-қаҳасини эшитаётгандек бўламан.\nМедиасеминар ортидан Мамадали Маҳмудов (Эврил Турон) ёзган мақола тагига қўйган шарҳимда гапнинг пўсткалласини айтган эдим:\n“Каримов даврида таъқиқланмаган нашр, қувғин қилинмаган ё-да ҳибс этилмаган журналист борки, уларнинг ҳаммаси маддоҳ ва замонасоз, ёлғоннинг ҳаммоллари бўлишган. Исмат Хушев ва унинг “Дунё ўзбеклари” интернет-газетаси бундай маломатлардан пок, Ўзбекистон ичкарисидаги барча журналист ва нашрлардан юксакроқдир!”\nБу оддий ҳақиқатни англаб етмаган медиасеминар иштирокчилари – муҳаррирларнинг аҳволлари ғоят аянчлидир.\nМен ҳеч кимга туҳмат қилмадим, юқоридаги гапларимни ҳаётнинг ўзи тасдиқлаб турибди: Шавкат Мирзиёев сайловдан сўнг президентлик курсисига бамайлихотир ястаниб ўтириб олмади, югур-югурга тушиб кетди. Ҳали ичкарини айланяпти, ҳали ташқарига чиқяпти – тиним билмаяпти.\nКун-кунора бир янги қарор, бир янги фармон. Ҳаммаси ислоҳот ҳақида – хатони тузатиш, ўзгартириш киритиш, ноҳақликлар жабрини тортганлардан узр сураш, босар-тусарини билмай ғўдайиб қолганларни ҳовуридан тушириб қўйиш ҳақида. Бутун мамлакат бўйлаб барча соҳада ислоҳотлар ўтказилмоқда.\nИслоҳот дегани нима ўзи? Ислоҳот дегани ислоҳ қилиш, хатони тўғрилаш дегани. Кошки бу хатолар бир-иккита бўлса. Тоғ-тоғ, вагон-вагон экан-ку!\nХўш, шундай экан, чорак аср давомида Ўзбекистондаги журналист ўз вазифасидан келиб чиқиб нималар ҳақда ёзди?\nҚарийб ботқоққа ботиб ўтириб колаёзган ва туб ислоҳотларга муҳтож республикани жаннат дея тасвирлади. Меҳнаткаш халқнинг бошига чиқиб олган амалдорларни яна ҳам кўкларга кўтариб мақтади. Булар-ку майли, энг аянчлиси шуки, Ҳақиқатни ёзмоқчи бўлиб қувғинга учраган, зиндонга ташланган хамкасбларининг ҳимоясига юрак ютиб чиқа олмади.\nЭнди ушбу умумлашма тарздаги фикрлар қаршисига Исмат Хушев ва унинг “Дунё ўзбеклари”ни қўйиб кўрайлик. Биз айтмасак ҳам, ҳамма нарса ўз-ўзидан ошкор ва аён бўлиб қолмаяптими?\nИсмат Хушев “Дунё ўзбеклари”ни ташкил этган 2012 йилдан буён Канадада эмас, менинг назаримда, она Ватани Ўзбекистонда яшамоқда, у билан бирга ётиб, бирга турмоқда, бирга нафас олмоқда, йиғласа йиғламоқда, кулса кулмоқда!\nВодийда ўтказилган медиасеминарда қатнашган калондимоғ, олифта ва сатанг журналистлар эса ўз она юртидан олис-олисларда халқбехабар – худобехабар бўлиб юришибди…\nАҳли Расул Муҳаммад,\nХалқаро журналистлар конфедерацияси аъзоси.\nИсмат Хушев: Водийлик журналистлар ижодига Канададан бир назар…\nИсмат Хушевнинг Фарғонадаги нутқи ҳақида (Ўн олтинчи мақола)\nИсмат Хушевнинг Фарғонадаги нутқи ҳақида (Йигирма иккинчи мақола)\nИсмат Хушевнинг Фарғонадаги нутқи ҳақида (Йигирма тўртинчи мақола)\nИсмат Хушевнинг Фарғонадаги нутқи ҳақида (Биринчи мақола)\nИсмат Хушевнинг Фарғонадаги нутқи ҳақида (Ўн учинчи мақола)\nИсмат Хушевнинг Фарғонадаги нутқи ҳақида (Ўн тўртинчи мақола)\nИсмат Хушевнинг Фарғонадаги нутқи ҳақида (Ўн тўққизинчи мақола)\nИсмат Хушевнинг Фарғонадаги нутқи ҳақида (Ўн саккизинчи мақола)\nИсмат Хушевнинг Фарғонадаги нутқи ҳақида (Ўн биринчи мақола)\nИсмат Хушевнинг Фарғонадаги нутқи ҳақида (Тўққизинчи мақола)\nИсмат Хушевнинг Фарғонадаги нутқи ҳақида (Саккизинчи мақола)\nHaqsiz aka,xozir XXI asr internet rivojlangan paytda ISMAT XUSHEV Kanadadan to’rib butun Uzbek Xalqini ko’zini ochishi mumkin. Yzuvchilar sayzi, Jurnalistlar Uyishmasi esa uzini Xalqdan ajratib hech kimga kerak bo’lmay qolishi ham mumkin.\nБиз Сизга эхтиёт бўлинг деяпмиз-у, лекин шу жасур ва мардлигингизни кадрлаймиз, Сизга тан берамиз-у, ўзимиз жасоратда Сиздан ибрат олмаймиз, Сиз билан биргамиз деймиз-у, Сизни килаётган хайрли ишларингизни юртимизда хаммага хам очик айта олмаймиз. Мабодо Сиз юртимизга дабдурустдан келиб колиб, “ЭЙ ИНСОНЛАР! Кани, мени ёнимга келинглар, юртимиз, халкимиз равнаки учун демократик тинч йўл билан бирга харакат килайлик деб” очик чорлаган пайтингизда АЛЛОХИМДАН “мени кўркокликдан, локайдликдан, бахилликдан, халкимга ва гойибона дўстим (ДУСТ ДЕБ ТАН ОЛГАНИНГИЗНИ ИСБОТ КИЛДИНГИЗ!) Исматжон Хушевга хиёнатдан ўзинг асра деб илтижо килган бўлар эдим.\nСизни танир бугун халойик.\nМардлигингиз тахсинга лойик.\nУнвон эмас савоб истайсиз.\nАжр бериш Аллохга боглик.\nАссалом алайкум! Тожик Мирзачулидан Абдурасул ака- узбек дехкон-журналист, шоир ва ёзувчиси, Зафарабоднинг виждони деб билганим акамиз виждон буюрганини килибдилар,ростни битиптилар! Гап йук!\nБухоролик оддий ҳамшира says:\nИсмат Хушевнинг Фарғонадаги журналистлар анжуманида видеонутқи янграб, кўпгина журналистлар, жамоат арбоблари, умуман кўпчиликнинг фикри “ДУНЁ ЎЗБЕКЛАРИ”да берилиб бораётганини имконим етгунча кузатиб боряпман.\nМен Исмат акани ҳалол, ўз касбини чин дилдан севган, давр воқеаларини борича ёзадиган ва тўғри муносабат билдирадиган, жасур ва фидокор журналист сифатида биламан ва ҳурмат қиламан. У кишининг бугунги кун журналистикаси қандай бўлиши кераклиги ҳақидаги фикрлари эътиборга лойик.\nАгар ҳозир Ўзбекистонда Исмат акадай 4та журналист бўлса ва улар Исмат акадай ишлай олса, бугун юртбошимиз журналистлар учун яна бир олий ўқув юрти ташкил этиш ҳақида гапирмаган бўларди…\nИсмат ака, сиз ўз касбини чин дилдан эъзозлаган, севган, ўз мақолалари билан кўпчиликнинг қалбига кира олган журналистсиз. Шу шаҳдингиз асло сўнмасин. Фикр билдириш асносида сиздан бироз хафалигимни ҳам айтмоқчиман. Сизнинг бухоролик ҳамкасбингизнинг кирдикорлари ҳақида бир мақола ёзиб, жўнатганимга бир ойдан ошди. Лекин ҳалигача шу мақолани бермаяпсиз…\nСўз эркинлиги, бугунги матбуот ҳақидаги тўғри ва адолатли сўзларингизга ўзингиз ҳам амал қилсангиз, яхши бўларди.\nМақоламни нега эълон қилмаяпсиз, уни қачон берасиз???


Таълим олувчининг одоблари (4-қисм) — KUKALDOSH.UZ\n09.04.2018 / - Мақолалар, Янгиликлар\nОлдинги мақоламизда толиби илмга хос бўлган бир-неча одоблар билан танишган эдик. Қуйида яна сўзимизни давом этамиз:\nУстози бирор бир масалани ёки ҳикояни сўзлаб бераётган бўлса, уни ёдлаб оладиган даражада қулоқ тутмоқлиги зарур. Чунки қайсидур кун келиб устози ундан ўтилган дарсни сўрашлиги бор. (Шу билан бирга ёзиб олмоқлиги нур устига нур бўлади).\nТолиби илм дарсига доимо одатланиб, ҳарис бўлмоқлиги лозим. У сафарда бўладими, кўча-кўйда бўладими илмдан бошқа нарсага вақтини зоя кетказмаслиги лозим. Баъзи зарурий ҳожатларига келсак, (масалан, овқатланиш, ухлаш…) албатта уларни ўз ўрнида бажо қилгани дуруст. Аммо, кунини ухлаш билан ўтказиш керак дегани эмас. Малолланишни кетказиш учун озгина мириқиб олса шунинг ўзи кифоя. Пайғамбарларнинг меросхўри бўлишдек катта бир ўринда дангасалик қилиш ақлли одамнинг иши эмас.\nИмом Шофеъий роҳимаҳуллоҳ шундай деганлар: “Ҳар бир толиби илмнинг зиммасида қуйидаги вазифалар бор: илмини кўпайтириш пайида бўлиш; талаб қилиш йўлидаги оризий қийинчиликларга сабр қилиш; илмига етишиш учун аввало Аллоҳ таолога ихлос қилиш; Аллоҳ таолога унга кўмак беришига рағбат қилиш”.\nИмом Муслим ўзларининг Саҳиҳларида Яҳё ибн Абу Касирдан шундай ривоят қиладилар: “Илм жисмнинг роҳатланишига тоқат қилмайди”.\nХатиб ал-Боғдодий роҳимаҳуллоҳ шундай дейдилар: “Ёдлаш учун энг қулай фурсат саҳар, сўнг кун ярмида, ҳамда кечаси қуёш ботгандан сўнгдир. Тунда ёдлаш кундузи ёдлашдан кўра фоидалироқ. Очлик пайти дарс қилиш тўқ пайти дарс қилишдан кўра фоидалироқ. Шунингдек, ёдлаш учун қулай макон чалғитувчи нарсалардан йироқ бўлган хонадир. Ўсимликлар бор жойда, сой бўйи ҳамда одамлар гавжум жойда ёдлаш учун ўтириш яхшимас. Чунки улар қалбни чалғитади”.\nТолиби илмга устозининг қаттиққўллигига ва ёмон феъллигига сабр қилмоқлиги лозим бўлади. Бундай ҳаракатлари учун устозини лозим тутишликдан ўзини тўсмасин. Зоҳиран ёмон кўринаётган ишларни тўғри қабул қилсин. Бундай ишлардан тавфиқи оз киши ожиз қолади. Боpдию устози унга қаттиққўллик қиладиган бўлса, дарҳол узр айтиб, айб ундан ўтканлигини таъкидласин. Чунки, шундай қилишлиги у учун ҳам дунё, ҳам дин томонлама фоидалидир. Шунингдек, у устозини қалбидан ўрин олади.\nУламолар айтишадики: “Кимки таълим олиш қийинчилигига сабр қилмаса, умри жаҳолат ботқоғидан нари чиқмайди. Кимки бунга сабр қилса, иши олий бўлиб, охират ва дунё саодатига эришади”.\nИбн Аббос розияллоҳу анҳудан ривоят қилинади: “Талаб қилувчи ҳолимда хор бўлдим. Талаб қилинган ҳолимда азизу мукаррам бўлдим”.\nТолиби илимнинг одобларидандир: ҳалимлик; ширинсўзлик; олий ҳимматли бўлиш; кўп нарсага эришиш йўлида озига қаноат қилмаслик; бугунги ишини эртага қўймаслик; фойдали ишларини қилишга шошилиш, гарчи кейинчалик қилса унга эришиш имкони бўлса ҳам. Чунки ишларни кечиктиришда офатлар бор. Шунингдек, келгуси ўша вақтда бошқа фоидали иш қилиш мумкин.\nРобийъ роҳимаҳуллоҳдан ривоят қилинади: “Имоми Шофеъийни таснифга киришиб кетганларидан у кишини на кундузи овқатланганларини, на кечаси ухлаганларини кўрдим. Шунингдек, тоқатлари етмаган нарсага ўзларини урунтирмаганлар. Бундай кишилар инсонлар орасида кам учрайди”.\nДарсга келганида устози ҳали ҳозир бўлмаган бўлса, толиби илм кутади. Ҳечам дарсни ўтказиб юбормайди. Устози бошқа шогирддан сўраётганда ичи сиқилмайди.\nХатиб ал-Боғдодий шундай деганлар: “Агар толиби илм устозини ухлаётгани устига келса, уни безовта қилмайди, балки уйғонганича кутади ёки бошқа вақт келади. Унинг зиммасидаги вазифа Ибн Аббос розияллоҳу анҳу ва салафи солиҳлар қилгаларидек сабр қилиш”.\nАллоҳ таоло барчамизни сабрли бандаларидан қилсин!


Самарқандда коллеж битирувчиларига 7 млрд сўм берилди\nСамарқанд вилоятида жорий йилнинг 9 ойи давомида коллеж битирувчиларининг 176 нафарига 6 млрд 966 млн сўм имтиёзли кредит берилди. Маблағ таълим муассасаларини тугаллаётган йигит-қизларнинг тадбиркорлик фаолиятини йўлга қўйиши учун тақдим этилди. Бу ҳақда вилоят касб-ҳунар таълими бошқармасига асосланиб Turon24 маълум қилди.\nҲудудлар бўйича энг катта маблағ – 2 млрд 149 млн сўм Самарқанд шаҳри ҳиссасига тўғри келди. Пайариқ туманидаги коллеж битирувчиларига эса жами 1 млрд 218 млн сўм ажратилди. Самарқанд тумани ёшларига умумий ҳисобда 755 млн сўм, Жомбой туманидагиларга 725 млн сўм берилди.\nБулунғур маиший хизмат касб-ҳунар коллежининг битирувчиси Шоҳжаҳон Ҳамроқуловга иссиқхона ташкил этишига кўмаклашиш мақсадида 8,1 млн сўм кредит тақдим этилди. Кадан қишлоқ хўжалик касб-ҳунар коллежининг битирувчиси Маъруфжон Муродуллаев паррандачилик очиш мақсадида 8,6 млн сўм, Жомбой қишлоқ хўжалиги касб-ҳунар коллежининг битирувчиси Мухлиса Нусурова тикувчилик фаолияти билан шуғулланиш учун 6,8 млн сўм кредит олган.\n“Тадбиркорлик фаолиятини бошламоқчи бўлган ёшларга 2018 йилда 30 млрд сўм имтиёзли кредитлар ажратилиши режалаштирилган, – дейди бошқарманинг малакали кадрлар тайёрлашни мувофиқлаштириш ва мониторинг бўлими бошлиғи Мансурхон Ҳамзаев. – Ҳозирда ўз тадбиркорлик фаолиятини йўлга қўйиш истагини билдирган 2875 нафар битирувчининг рўйхати тижорат банкларига тақдим этилди”.\nКиритилди: 15:19 08.11.2018. Ўқилди: 686 марта. Фикрлар сони: 0 та.


GM Uzbekistan автомобилларнинг энг оммабоп рангларини эълон қилди - 25.04.2017, Sputnik Ўзбекистон\nGM Uzbekistan маълумотига кўра, автомашиналар орасида энг оммабоп ранглар бу - оқ тутун ва тўқ қулранг автомашиналардир 25.04.2017, Sputnik Ўзбекистон\n20:07 25.04.2017 (янгиланди: 20:15 25.04.2017)\n© Sputnik / Илья Питалев / Фотобанкка ўтишRAVON автомобили\nGM Uzbekistan маълумотига кўра, автомашиналар орасида энг оммабоп ранглар бу - оқ тутун ва тўқ қулранг автомашиналардир\nТОШКЕНТ, 25 апр — Sputnik. Ўзбекистонликлар қайси рангдаги машиналарни кўпроқ афзал кўришади? Ушбу саволга маҳаллий автомобилларни ишлаб чиқарувчи GM Uzbekistan корхонаси жавоб берди.\nКорхона маълумотига кўра, GM Uzbekistan томонидан 12 турдаги рангларда автомашиналар ишлаб чиқарилади.\nОлти хилдаги энг оммабоп бўлган автомашина ранглари (оқ тутун, тўқ кулранг, кумуш ранг, сомон (сут) рангли, тўқ қулранг, қора) умумий ҳажмининг 97% ни ташкил этади, деб ёзади Nuz.uz.\nЭслатиб ўтамиз, сал олдин GM стандартларига асосан, қолган 3% тенг ранглар ишлаб чиқаришдан олинаётгани ҳақида хабар берган эдик. Шунга қарамасдан, мижозларнинг талабини тўлиқ қондириш учун GM Uzbekistan корхонаси барча турдаги ранглар мавжуд.\nШу билан бирга, компанияда янги турдаги ранглар пайдо бўлаётганлиги ҳақида таъкидлаб ўтилди. Хусусан, 2016 йил сентябр ойидан қуйидаги янги ранглар: садаф жигарранг, қора, кулранг, қизил ва кўк ранглари амалиётга кенг жорий этилди.